**HOT. 15** **COD** **A1008**

**Dosar nr. .............**

R O M Â N I A

CURTEA DE APEL ................

SECŢIA ..................

**DECIZIA NR. .............**

**Şedinţa camerei de consiliu din data de ............**

Instanţa constituită din:

Preşedinte ...................

Judecător A1008

Grefier ................

Ministerul Public - Parchetul de pe lângă Curtea de Apel ........... reprezentat de procuror

......................

Pe rol, judecarea contestaţiei în anulare declarată de inculpatul **B** împotriva deciziei penale nr. ............. din data de ........... pronunţată de Curtea de Apel ............ în dosarul nr. ................

La apelul nominal, făcut în şedinţa camerei de consiliu, se prezintă inculpatul contestator B asistat de avocat desemnat din oficiu ............., lipsă fiind părţile civile intimate C, D, E, F, G, H, I şi J.

Procedura de citare este legal îndeplinită.

Se face referatul cauzei de către grefierul de şedinţă, după care:

Instanţa acordă cuvântul asupra admisibilităţii în principiu a contestaţiei formulată în cauză.

*Avocat ...........*, pentru inculpatul contestator B, având cuvântul, apreciază că prezenta contestaţie este admisibilă în principiu.

*Procurorul*, având cuvântul, consideră că prezenta contestaţie nu admisibilă, nefiind date motivele acesteia.

*Inculpatul contestator B*, în ultimul cuvânt, arată că este de acord cu avocatul său şi contra procurorului deoarece el a înaintat această cerere, conform legii, pentru a se judeca adevărul. Precizează că a fost trimis în judecată pentru opt materii de infracţiuni de tentativă de furt despre care arată că nu le-a săvârşit. Mai menţionează că avocatul său l-a influenţat, după ce l-a plătit, să recunoască iar el nu şi-a dat seama fiind sub influenţa băuturilor alcoolice. Arată că şi pentru împrejurarea că a pus mâna pe mânerul unei maşini a primit pedeapsă.

*Avocat ......*, pentru inculpatul contestator B, intervenind, arată că inculpatul contestator i-a precizat că a avut loc nelegala citare.

Totodată, inculpatul contestator B arată că nici o parte vătămată nu a fost citată şi poate era cazul de împăcare. Precizează că a fost judecat în lipsă.

Instanţa rămâne în pronunţare pe admisibilitatea în principiu a contestaţiei formulată în cauză.

După deliberare,

**CURTEA,**

Asupra admisibilităţii în principiu a contestaţiei în anulare formulată în cauză, constată următoarele:

Prin sentinţa penală nr. ........ din data de ........... pronunţată de Judecătoria ........ în dosarul nr. ............, s-a respins cererea de schimbare a încadrării juridice a faptelor pentru care inculpatul B a fost trimis în judecată din două infracţiuni de furt calificat, fapte prev. şi ped. de art. 228 alin.1 rap. la art. 229 alin. 1 lit. d C. pen., o infracţiune de furt, prev. şi ped. de art. 228 alin.1 C.pen. şi 5 infracţiuni de tentativă la infracţiunea de furt, fiecare prev. şi ped. de art. 32 rap. la art. 228 alin.1 C.pen., fiecare cu aplic. art. 41 alin. 1 C.pen. şi toate cu aplic. art. 38 alin. 1 C.pen., în trei infracțiuni de furt prev. de art. 228 alin.1 C.pen, cinci infracțiuni de tentativă la furt prev. de art.32 rap. la art.228 alin.1 C.pen., toate cu aplicarea art. 41 alin.1 C.pen. și art. 38 alin. 1 C.pen., formulată din oficiu, ca neîntemeiată.

În temeiul art. 386 C.p.p., s-a schimbat încadrarea juridică a faptelor pentru care inculpatul B a fost trimis în judecată din două infracţiuni de furt calificat, fapte prev. şi ped. de art. 228 alin.1 rap. la art. 229 alin. 1 lit. d C.pen., o infracţiune de furt, prev. şi ped. de art. 228 alin.1 C.pen. şi 5 infracţiuni de tentativă la infracţiunea de furt, prev. de art. 32 rap. la art. 228 alin.1 C.pen., fiecare cu aplic. art. 41 alin. 1 C.pen. şi toate cu aplic. art. 38 alin. 1 C.pen. în o infracțiune de furt în formă continuată prev. de art. 228 alin.1 C.pen. cu aplicarea art. 35 alin.1 și art. 41 alin.1 C.pen. (8 acte materiale).

A fost condamnat inculpatul B la o pedeapsă de 4 (patru) ani închisoare (3 ani închisoare la care adaugă un spor de 1 an închisoare conform art. 36 alin. 1 C.pen.) pentru săvârşirea, în stare de recidivă postexecutorie şi postcondamnatorie, a unei infracţiuni de furt în formă continuată (opt acte materiale), prevăzută şi sancţionată de art. 228 alin.1 C.pen. cu aplicarea art. 35 alin.1 și art. 41 alin.1 C.pen., cu reţinerea art. 43 alin. 5 C.pen., art. 36 alin. 1 C.pen. şi art.396 alin.10 C.p.p..

În baza art. 67 alin. 1 C.pen. s-a aplicat inculpatului pedeapsa complementară a interzicerii exercitării drepturilor prevăzute de art. 66 alin. 1 lit. a şi b C.pen., respectiv dreptul de a fi ales în autorităţile publice sau în orice alte funcţii publice şi dreptul de a ocupa o funcţie care implică exerciţiul autorităţii de stat, pe o durată de 4 ani, pedeapsă ce se va executa după executarea pedepsei închisorii, după graţierea totală sau a restului de pedeapsă, după împlinirea termenului de prescripţie a executării pedepsei sau după expirarea termenului de supraveghere a liberării condiţionate.

În temeiul art. 65 alin. 1 C.pen. s-a aplicat inculpatului pedeapsa accesorie a interzicerii exercitării drepturilor prev. de art. 66 alin. 1 lit. a şi b C.pen., respectiv dreptul de a fi ales în autorităţile publice sau în orice alte funcţii publice şi dreptul de a ocupa o funcţie care implică exerciţiul autorităţii de stat, pe durata executării pedepsei închisorii.

În temeiul 104 alin. 2 C.pen. şi art. 43 alin. 1 C.pen. s-a revocat liberarea condiţionată din executarea pedepsei de 1 an şi 4 luni închisoare aplicată inculpatului prin Sentinţa penală nr. ......./........ pronunţată în dosarul nr. ........... al Judecătoriei ........... definitivă prin Decizia penală nr. ...... din ........ a Curţii de Apel ...... şi dispune executarea în întregime a restului rămas neexecutat de 205 zile închisoare alături de pedeapsa rezultantă de 4 ani închisoare, în final inculpatul B urmând să execute o pedeapsă rezultantă de 4 ani şi 205 zile închisoare.

În baza art.45 alin. 1 C.pen. raportat la art.67 alin.1 C.pen. s-a aplicat inculpatului pedeapsa complementară a interzicerii exercitării drepturilor prevăzute de art. 66 alin. 1 lit. a, b şi d C.pen., respectiv dreptul de a fi ales în autorităţile publice sau în orice alte funcţii publice, dreptul de a ocupa o funcţie care implică exerciţiul autorităţii de stat şi dreptul de a alege, pe o durată de 4 ani, pedeapsă ce se va executa după executarea pedepsei închisorii, după graţierea totală sau a restului de pedeapsă, după împlinirea termenului de prescripţie a executării pedepsei sau după expirarea termenului de supraveghere a liberării condiţionate.

În temeiul art.45 alin.5 C.pen. raportat art. 45 alin. 1 C.pen. şi art.65 alin.1 C.pen. s-a aplicat inculpatului pedeapsa accesorie a interzicerii exercitării drepturilor prevăzute de art. 66 alin. 1 lit. a, b şi d C.pen., respectiv dreptul de a fi ales în autorităţile publice sau în orice alte funcţii publice, dreptul de a ocupa o funcţie care implică exerciţiul autorităţii de stat şi dreptul de a alege, pe durata executării pedepsei închisorii.

În baza art. 72 alin. 1 C.pen. s-a dedus din pedeapsa rezultantă aplicată, de 4 ani şi 205 zile închisoare, durata reţinerii de la data de ......09.2015 la .........09.2015.

S-a luat act că persoanele vătămate I, D, E, F, J şi H nu s-au constituit părţi civile în prezenta cauză.

În temeiul art. 397 alin. 1, art. 19 şi art. 25 alin. 1 C.p.p., cu aplic. art. 1349, art. 1357 C.civ., s-au respins, ca neîntemeiate, acţiunile civile formulate de părţile civile C, domiciliat în mun. ......., str. ......, nr. ........., jud. ........, cu reşedinţa în mun. ........, str. ......, nr. ...., bl. ....., sc. ....., ap. ....., jud. ....... şi G, domiciliat în com. ............., jud. ................

În baza art. 112 alin. 1 lit. e C.pen, s-a confiscat de la inculpatul B suma de 88,60 lei (echivalentul sumei de 20 Euro la data de .........) sustrasă de la persoana vătămată I şi suma de 101 lei, sustrasă de la persoana vătămată J.

În baza art. 274 alin. 1 C.p.p., a fost obligat inculpatul B la plata către stat a sumei de 3000 lei cu titlu de cheltuieli judiciare avansate de stat, din care suma de 2500 lei din cursul urmăririi penale.

În temeiul art. 274 alin. 1 teza a II-a C.p.p., onorariul apărătorului din oficiu desemnat în cursul urmăririi penale, av. A1, în cuantum 520 de lei conform delegaţiei avocaţiale nr. ......./.........., a rămas în sarcina statului, urmând a fi avansat din fondurile speciale ale Ministerului Public în contul Baroului .........., iar onorariile apărătorilor desemnaţi din oficiu în cursul judecăţii, av. A2, în cuantum de 80 lei (parţial), conform delegaţiei avocaţiale nr. ....../.......... şi av. A3, în cuantum de 260 lei, conform delegaţiei avocaţiale nr. ......./........., au rămas în sarcina statului, urmând a fi avansate din fondurile Ministerului Justiţiei în contul Baroului ...........

Prin decizia penală nr. ........ în data de ......... pronunţată de Curtea de Apel ......... în dosarul nr. .......... au fost respinse, ca nefondate, apelurile declarate de Parchetul de pe lângă Judecătoria ........... şi de inculpatul B împotriva sentinţei penale nr. ....../..........., pronunţată de Judecătoria ....... în dosarul nr. ...............

A fost obligat pe inculpatul apelant la plata către stat a sumei de 150 lei cu titlu de cheltuieli judiciare din apel.

Celelalte cheltuieli judiciare din apel, avansate de către stat, s-a dispus să rămână în sarcina acestuia.

|  |  |
| --- | --- |
|  |  |

|  |  |  |  |
| --- | --- | --- | --- |
| |  |  | | --- | --- | |  |  | |  |

Împotriva deciziei penale nr. ........ din ......... pronunţată de Curtea de Apel ......... - Secţia ................ în dosarul nr. .......... a formulat contestaţie în anulare inculpatul B, pentru motivele invocate oral la termenul de astăzi, fiind consemnate în partea introductivă a prezentei decizii. În esenţă, contestatorul a arătat că el nu se face vinovat de săvârşirea infracţiunilor pentru care a fost condamnat în dosarul nr. ..........., arătând că a recunoscut săvârşirea lor la insistenţele apărătorului său, care a profitat de împrejurarea că la acel moment era în stare de ebrietate.

Curtea constată că în conformitate cu disp. art. 426 Cod procedură penală - Cazurile de contestaţie în anulare, „împotriva hotărârilor penale definitive se poate face contestaţie în anulare în următoarele cazuri: a) când judecata în apel a avut loc fără citarea legală a unei părţi sau când, deşi legal citată, a fost în imposibilitate de a se prezenta şi de a înştiinţa instanţa despre această imposibilitate; b) când inculpatul a fost condamnat, deşi existau probe cu privire la o cauză de încetare a procesului penal; c) când hotărârea din apel a fost pronunţată de alt complet decât cel care a luat parte la dezbaterea pe fond a procesului; d) când instanţa de apel nu a fost compusă potrivit legii ori a existat un caz de incompatibilitate; e) când judecata în apel a avut loc fără participarea procurorului sau a inculpatului, când aceasta era obligatorie, potrivit legii; f) când judecata în apel a avut loc în lipsa avocatului, când asistenţa juridică a inculpatului era obligatorie, potrivit legii; g) când şedinţa de judecată în apel nu a fost publică, în afară de cazurile când legea prevede altfel; h) când instanţa de apel nu a procedat la audierea inculpatului prezent, dacă audierea era legal posibilă; i) când împotriva unei persoane s-au pronunţat două hotărâri definitive pentru aceeaşi faptă”.

Potrivit art. 431 alin. 2 Cod de procedură penală, dacă instanța constată că cererea de contestaţie în anulare este făcută în termenul prevăzut de lege, că motivul pe care se sprijină contestaţia este dintre cele prevăzute la art. 426 Cod de procedură penală şi că în sprijinul contestaţiei se depun ori se invocă dovezi care sunt la dosar, admite în principiu contestaţia şi dispune citarea părţilor interesate. Toate aceste condiții trebuie întrunite cumulativ.

Raportând dispoziţia legală anterior menţionată la speța de față, Curtea constată că motivele invocate expres de către contestatorul B în faţa instanţei (că nu se face vinovat de săvârşirea infracţiunilor pentru care a fost condamnat în dosarul nr. ......... şi că a recunoscut săvârşirea lor la insistenţele apărătorului său, care a profitat de împrejurarea că la acel moment era în stare de ebrietate) nu se încadrează în niciunul dintre cazurile de contestație în anulare expres și limitativ prevăzute de art. 426 lit. a-i Cod de procedură penală.

În consecinţă, cum nu sunt întrunite cumulativ cerinţele legale anterior amintite, Curtea urmează a respinge, ca inadmisibilă, contestaţia în anulare formulată de către contestatorul B, împotriva deciziei penale nr. ......../............ a Curţii de Apel ......... pronunţată în dosarul nr. ..................

În baza art. 275 alin. 2 Cod de procedură penală, va fi obligat contestatorul la plata către stat a sumei de 400 lei, cu titlu de cheltuieli judiciare.

În baza art. 275 alin.6 C.pr.pen., onorariul apărătorului desemnat din oficiu pentru contestator, av. ........... (delegaţie pentru asistenţă judiciară obligatorie nr. ...../.........), în cuantum de 260 lei va rămâne în sarcina statului şi se va avansa din fondul MJR în contul Baroului ..................

**PENTRU ACESTE MOTIVE**

**ÎN NUMELE LEGII**

**DISPUNE:**

Respinge, ca inadmisibilă, contestaţia în anulare formulată de către contestatorul **B**, împotriva deciziei penale nr. ........../........... a Curţii de Apel ............ pronunţată în dosarul nr. ..................

În baza art. 275 alin. 2 Cod de procedură penală, obligă contestatorul la plata către stat a sumei de 400 lei, cu titlu de cheltuieli judiciare.

În baza art. 275 alin.6 C.pr.pen., onorariul apărătorului desemnat din oficiu pentru contestator, av. .............. (delegaţie pentru asistenţă judiciară obligatorie nr. ........./...........), în cuantum de 260 lei rămân în sarcina statului şi se avansează din fondul MJR în contul Baroului ..................

Definitivă.

Pronunţată în şedinţă publică, azi, ...................

**Preşedinte, Judecător, Grefier,**

A 1008

Red: A1008

Tehnored: ...........

Nr. ex. 15/...............

Jud. apel: .................

.......................

|  |  |  |  |
| --- | --- | --- | --- |
| |  |  | | --- | --- | |  |  | |  |

|  |  |
| --- | --- |
|  |  |

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

|  |  |
| --- | --- |
|  |  |

|  |  |  |  |
| --- | --- | --- | --- |
| |  |  | | --- | --- | |  |  | |  |