**R O M A N I A**

**CURTEA DE APEL ..... - SECŢIA ....**

**DOSAR NR. .....**

**ÎNCHEIERE**

Şedinţa publică din ....

Curtea constituită din:

**PREŞEDINTE: A1001**

**GREFIER: G**

**Ministerul Public – Parchetul de pe lângă Curtea de Apel ..... a fost reprezentat de procuror P.**

Pe rol se află soluţionarea cauzei penale având ca obiect contestaţia formulată de persoana condamnată **X1**împotriva sentinţei penale nr. ....pronunţată de Curtea de Apel .....-secţia .....în dosarul nr. .....

La apelul nominal făcut în şedinţă publică a răspuns persoana condamnată X1, în stare de arest şi asistat de apărător desemnat din oficiu avocat A1care depune delegaţia la dosar.

Procedura de citare este legal îndeplinită.

S-a făcut referatul cauzei de către grefierul de şedinţă care învederează că a fost ataşat dosarul nr. .....al Curţii de Apel .....-secţia a II-a penală.

**Apărătorul persoanei condamnate X1**solicită încuviinţarea probei cu înscrisuri în circumstanţiere pentru a dovedi faptul că toată familia este în Spania şi că nu mai are pe nimeni în România, precizând totodată că persoana condamnată îşi menţine cererea aşa cum a fost formulată.

**Reprezentantul Ministerului Public** solicită respingerea probei ca inutilă.

**Curtea,** deliberând, respingere cererea de administrare a probei cu înscrisuri solicitată de apărătorul persoanei condamnate X1 în raport de obiectul cauzei considerând-o inutilă.

Nefiind cereri prealabile de formulat şi excepţii de invocat, Curtea acordă cuvântul în dezbateri.

**Apărătorul persoanei condamnate X1** precizează că motivul pentru care persoana condamnată a formulat contestaţie este cel prevăzut de art. 598 lit. c C.p.p. deoarece în dosarul ....s-a emis mandat de arestare în vederea predării, predare care a fost amânată deoarece la momentul respectiv existau afaceri judiciare pe teritoriul statului român, între timp contestatorul fiind condamnat definitiv.

În opinia persoanei condamnate, punerea în executare ar fi trebuit făcută la momentul la care a rămas definitivă cauza.

**Reprezentantul Ministerului Public** solicită respingerea ca nefondată a contestaţiei apreciind că dispozitivul este complet şi clar faţă de obiectul acelei cauze, neexistând nelămuriri.

**Persoana condamnată X1,** având ultimul cuvânt, arată că au trecut doi ani şi jumătate, că amânarea a fost de un an şi consideră că se poate transfera mandatul de aici iar convenţia europeană nr. 302/2004 îi dă dreptul să fie transferat.

**CURTEA**

Având nevoie de timp pentru a delibera urmează să stabilească termen de pronunţare la data de 29.03.2017

Pentru aceste motive,

**DISPUNE:**

Stabileşte termen de pronunţare la data de 29.03.2017.

Pronunţată în şedinţă publică azi ......

**PREŞEDINTE, GREFIER,**

**A1001 G**