**HOT. 23** **COD** **A1008**

**Dosar nr. ..............................**

ROMÂNIA

CURTEA DE APEL ...........

SECŢIA ............

**SENTINŢA PENALĂ NR. ..............**

**Şedinţa publică din data de ...................**

Instanţa constituită din:

Preşedinte A1008

Grefier ............

Ministerul Public – Parchetul de pe lângă Curtea de Apel .......... –

reprezentat prin procuror ...................

Pe rol se află cererea de executare a mandatului european de arestare emis la data de .....10.2019 (semnat la .....11.2019) de Justiţia păcii (Curtea Magistraţilor) de pe lângă Curtea Magistraţilor din .............. în dosarul nr. .............. de către autorităţile judiciare din Marea Britanie,împotriva persoanei solicitate B.

La primul apel nominal, făcut în şedinţă publică, se prezintă persoana solicitată B, în stare de reţinere, asistat de avocat desemnat din oficiu ................

Procedura de citare este legal îndeplinită.

Se face referatul cauzei de către grefierul de şedinţă, după care:

Instanţa aduce la cunoştinţă persoanei solicitate B obiectul prezentei cauze, respectiv că Parchetul de pe lângă Curtea de Apel ......... a formulat o cerere de predare a sa în Marea Britanie în baza unui mandat european de arestare. Totodată, i se aduce la cunoştinţă persoanei solicitate mandatul european de arestare, respectiv că a fost emis pentru 6 infracţiuni din care patru infracţiuni de agresiune sexuală asupra unei femei între 01.12.2018 – 31.12.2018, una între 01.01.2019 – 31.01.2019 şi o infracţiune de intimidare a unui martor între 01.02.2019 – 26.02.2019.

Instanţa aduce la cunoştinţa persoanei solicitate drepturile pe care le are în această procedură prevăzute de art. 106 din Legea nr. 302/2004.

Întrebat fiind dacă consimte la predare şi învederândui-se că această chestiune are caracter irevocabil, persoana solicitată B arată că a citit mandatul şi că este de acord cu predarea sa.

Instanţa aduce la cunoştinţă persoanei solicitate regula specialităţii, acesta arătând că nu renunţă la drepturile conferite de regula specialităţii.

În acest context, instanţa procedează la întocmirea unui proces-verbal de consimţământ la predare care este semnat de către persoana solicitată B, avocatul acestuia, preşedinte şi grefier.

Întrebat fiind de către instanţă, persoana solicitată B arată că nu doreşte să dea o declaraţie în faţa instanţei.

Nefiind cereri de formulat, aşa cum au arătat cei prezenţi, instanţa acordă cuvântul cu privire la cererea de executare a mandatului european de arestare.

*Procurorul*, având cuvântul, solicită admiterea cererii şi, având în vedere consimţământul persoanei solicitate, a se dispune predarea către autorităţile din Marea Britanie şi menţinerea măsurii arestului provizoriu.

*Avocat ........*, pentru persoana solicitată B, având cuvântul, solicită admiterea cererii şi a se lua act de acordul persoanei solicitate în vederea predării. În cazul în care se va lua o măsură provizorie până la predarea efectivă, solicită a fi dispusă pe o perioadă minimă.

*Persoana solicitată B*, în ultimul cuvânt, arată că este de acord cu susţinerile avocatului său şi că doreşte să plece cât mai repede pentru a-şi rezolva problemele.

Declarând dezbaterile închise, instanţa rămâne în pronunţare.

**CURTEA**,

**Asupra cererii de executare a mandatului european de arestare emis la data de ....10.2019 (semnat la ......11.2019) de Justiţia păcii (Curtea Magistraţilor) de pe lângă Curtea Magistraţilor din ............. în dosarul nr. ....... de către autorităţile judiciare din Marea Britanie, împotriva persoanei solicitate B, constată următoarele:**

La data de ............, Parchetul de pe lângă Curtea de Apel ...... a înaintat instanţei, ca autoritate judiciară competentă de executare, lucrarea privind semnalarea introdusă în baza mandatului european de arestare şi mandatului european de arestare la data de ......10.2019 (semnat la ......11.2019) de Justiţia păcii (Curtea Magistraţilor) de pe lângă Curtea Magistraţilor din ............ în dosarul nr. ............ de către autorităţile judiciare din Marea Britanie, împotriva persoanei solicitate B.

Prin ordonanţa de reţinere din data de .....12.2019 a Parchetului de pe lângă Curtea de Apel ......, dată în dosar nr. .........., s-a dispus reţinerea persoanei solicitate B pe o durată de 24 de ore, începând cu data de .....12.2019, ora 18:40, până la data de .....12.2019, ora 18:40.

În motivarea solicitării formulate, procurorul a arătat în esenţă că sunt date condiţiile prevăzute de Legea nr. 302/2004, pentru ca o astfel de cerere să fie admisă.

Se reţine în mandatul european de arestare din data de .....10.2019 de Justiţia păcii (Curtea Magistraţilor) de pe lângă Curtea Magistraţilor din ........ în dosarul nr. .......... de către autorităţile judiciare din Marea Britanie, emis împotriva persoanei solicitate B, că aceasta este cercetat pentru săvârşirea a 6 infracțiuni pe teritoriul Regatului Unit al Marii Britanii, respectiv 1 infracţiune de agresiune sexuală asupra unei femei între 1 decembrie 2018 şi 31 decembrie 2018, 1 infracţiune de agresiune sexuală asupra unei femei între 1 decembrie 2018 şi 31 decembrie 2018, 1 infracţiune de agresiune sexuală asupra unei femei între 1 decembrie 2018 şi 31 decembrie 2018, 1 infracţiune de agresiune sexuală asupra unei femei între 1 decembrie 2018 şi 31 decembrie 2018, 1 infracţiune de agresiune sexuală asupra unei femei între 1 ianuarie 2019 şi 31 ianuarie 2019 şi 1 infracţiune de intimidarea unui martor între 1 februarie 2019 şi 26 februarie 2019, primele 5 acuzaţii contravin Secţiunii 3 Legea 2003 privind infracţiunile sexuale şi a 6-a acuzaţie contravine Secţiunii 51 din Legea privind Justiţie Penală şi Ordinea Publică din 1984.

În fapt, în mandatul european de arestare emis la data de .......10.2019 de Justiţia păcii (Curtea Magistraţilor) de pe lângă Curtea Magistraţilor din ........... în dosarul nr. ........ de către autorităţile judiciare din Marea Britanie, s-a reţinut că:

*„B, pe când era îngrijitor la o casă de îngrijire rezidenţială din ........... a agresat sexual femeile care făceau parte din cadrul personalului casei de îngrijire, atingându-le acestora sânii, fundul şi mângâindu-le braţele şi spatele. El a făcut ca personalul de la azilul de îngrijiri rezidenţial să se simtă neliniştit din cauza atingerilor sale şi a sunetelor pe care acesta le scotea în timp ce le atingea, inclusiv a sunetului „MMMMMMMMMM”. Această atingere este de natură sexuală şi a fost comisă fără acordul membrilor de sex feminin din cadrul personalului. În urma arestării sale şi acordării cauţiunii poliţiei, B a trimis mesaje femeilor pe care le-a agresat, ameninţându-le pe acestea, ceea ce echivalează cu infracţiunea de intimidare a martorilor.*

*B nu s-a predat pe cauţiune la poliţie atunci când s-a cerut acest lucru şi se crede că ar fi părăsit Regatul Unit.”*

La termenul de astăzi, persoana solicitată a fost de acord cu predarea sa autorităţii emitente a mandatului, sens în care a fost întocmit în cauză un proces – verbal, în conţinutul căruia s-a precizat că aceasta **nu renunţă la drepturile conferite de regula specialităţii**.

Potrivit art. 84 alin. 1 din Legea nr.302/2004, mandatul european de arestare este o decizie judiciară prin care autoritatea judiciară competentă a unui stat membru al Uniunii Europene solicită arestarea şi predarea către un alt stat membru a unei persoane solicitate în vederea efectuării urmăririi penale, a judecăţii sau în scopul executării unei pedepse sau a unei măsuri privative de libertate.

Alineatul 2 al aceluiaşi articol prevede că mandatul european de arestare se execută pe baza principiului recunoaşterii şi încrederii reciproce, în conformitate cu dispoziţiile Deciziei – cadru a Consiliului nr.2002/584/JAI din 13 iunie 2002, publicată în Jurnalul Oficial al Comunităţilor Europene nr.L190/1 din 18 iulie 2002.

Din analiza conţinutului şi formei mandatului european de arestare, rezultă că acesta îndeplineşte cerinţele prev. de art. 87 al. 1 din Legea nr. 302/2004, faptele reclamate, respectiv infracţiunile de **agresiune sexuală asupra unei femei** şi **intimidarea unui martor**, regăsindu-se în conţinutul acestui act normativ.

În cauză, nu există motive de refuz a executării mandatului, în accepţiunea art. 99 din Legea 302/2004, şi nici de predare amânată sau condiţionată, în accepţiunea art. 114 din acelaşi act normativ.

Aşa fiind, instanţa, în temeiul art. 109 al. 1 coroborat cu art. 104 al. 6 din Legea 302/2004, va admite cererea de executare a mandatul european de arestare emis la data de .....10.2019 (semnat la ......11.2019) de Justiţia păcii (Curtea Magistraţilor) de pe lângă Curtea Magistraţilor din ........... în dosarul nr. ......... de către autorităţile judiciare din Marea Britanie, pe numele persoanei solicitate B, va dispune predarea persoanei solicitate B autorităţii judiciare emitente, potrivit art. 104 al. 13 din Legea nr. 302/2004.

În baza art.104 al. 13 din Legea 302/2004, va dispune arestarea persoanei solicitate B, împotriva căreia s-a emis mandatul european de arestare la data de .....10.2019 (semnat la .....11.2019) de Justiţia păcii (Curtea Magistraţilor) de pe lângă Curtea Magistraţilor din .......... în dosarul nr. ........ de către autorităţile judiciare din Marea Britanie, în vederea predării, pe o durată de 30 de zile, începând cu data de .....12.2019 şi până la data de ......01.2020, inclusiv.

În baza art. 104 alin. 13 din Legea nr. 302/2004, va dispune emiterea de îndată a mandatului de arestare.

Va constata că persoana solicitată B a fost reţinută în vederea prezentării în faţa Curţii de Apel .......... pentru discutarea sesizării în vederea predării către autorităţile statului englez începând cu data de .....12.2019, ora 18:40.

Va lua act că persoana solicitată nu a renunţat la regula specialităţii.

În temeiul art. 88 din Legea nr. 302/2004, cheltuielile judiciare avansate de stat vor rămâne în sarcina acestuia, inclusiv suma de 1012 lei reprezentând onorariu pentru avocat oficiu ............ pentru asistenţă juridică a persoanei solicitate în faţa procurorului, în baza delegaţiei pentru asistenţă juridică obligatorie nr. ........./............. care se avansează din fondurile speciale ale Ministerului Justiţiei în contul Baroului ..........

**Pentru aceste motive**

**În numele Legii**

**HOTĂRĂŞTE**:

În temeiul art. 109 al. 1 coroborat cu art. 104 al. 6 din Legea 302/2004, admite cererea de executare a mandatul european de arestare emis la data de .....10.2019 (semnat la .....11.2019) de Justiţia păcii (Curtea Magistraţilor) de pe lângă Curtea Magistraţilor din ......... în dosarul nr. .......... de către autorităţile judiciare din Marea Britanie, pe numele persoanei solicitate B.

Dispune predarea persoanei solicitate **B**, fiul lui ............. şi ........, născut la ...... în oraş ....., judeţul ....., posesor al C.I. seria ..... nr. ...., eliberată de ...... la ....., CNP ......, domiciliat în satul ....., nr. ......, comuna ........, judeţul ........, autorităţii judiciare emitente, potrivit art. 104 al. 13 din Legea nr. 302/2004.

În baza art.104 al. 13 din Legea 302/2004, dispune arestarea persoanei solicitate B, împotriva căreia s-a emis mandatul european de arestare la data de .....10.2019 (semnat la .....11.2019) de Justiţia păcii (Curtea Magistraţilor) de pe lângă Curtea Magistraţilor din .......... în dosarul nr. ........... de către autorităţile judiciare din Marea Britanie, în vederea predării, pe o durată de 30 de zile, **începând cu data de .....12.2019 şi până la data de .....01.2020, inclusiv**.

În baza art. 104 alin. 13 din Legea nr. 302/2004, dispune emiterea de îndată a mandatului de arestare.

Constată că persoana solicitată B a fost reţinută în vederea prezentării în faţa Curţii de Apel ......... pentru discutarea sesizării în vederea predării către autorităţile statului englez începând cu data de ......12.2019, ora 18:40.

Ia act că persoana solicitată nu a renunţat la regula specialităţii.

În temeiul art. 88 din Legea nr. 302/2004, cheltuielile judiciare avansate de stat rămân în sarcina acestuia, inclusiv suma de 1012 lei reprezentând onorariu pentru avocat oficiu ........... pentru asistenţă juridică a persoanei solicitate în faţa procurorului, în baza delegaţiei pentru asistenţă juridică obligatorie nr. ......./............ care se avansează din fondurile speciale ale Ministerului Justiţiei în contul Baroului ............

Definitivă.

Pronunţată în şedinţă publică, azi, ............., ora ...............

**Preşedinte, Grefier,**

Red.: A1008

Tehnored.: ...............

7 ex./....................