Document finalizat

Cod ECLI ……………….. **HOT.12**

Operator de date cu caracter personal ……….

**Dosar nr. …………….. -** **radiere –**

**R O M Â N I A**

**CURTEA DE APEL …………**

**SECŢIA ………..**

**D E C I Z I A NR. ………**

**Şedinţa publică din …………**

**Preşedinte A1000**

**Judecător ………….**

**Grefier …………………**

Pe rol, judecarea apelului declarat de apelanta **Direcţia Generală Regională a Finanţelor Publice I – Administraţia Judeţeană a Finanţelor Publice S,** cu sediul în mun. S, str. ……….. jud. S împotriva sentinţei nr. **………. a** Tribunalului ……. – Secţia ……….. (dosar nr. ……….), intimaţi fiind reclamantul **ONRC B – ORC S**, cu sediul în mun. S, str. ……….. jud. S şi pârâta **PPP**, cu sediul în mun. S, str. ………………. jud. S.

La apelul nominal au lipsit părţile.

Procedura de citare este legal îndeplinită.

S-a făcut referatul cauzei, după care instanţa, procedând în conformitate cu disp. art. 131 alin. 1 din Codul de procedură civilă, se declară competentă general, material şi teritorial să soluţioneze pricina, în temeiul art. 96 pct. 2 din acelaşi act normativ şi, văzând lipsa părţilor şi faptul că s-a solicitat judecarea cauzei în lipsă, constată apelul în stare de judecată, rămânând în pronunţare.

După deliberare,

**C U R T E A,**

Asupra apelului de faţă, constată că, prin cererea înregistrată pe rolul Tribunalului …. – Secţia …….. sub nr………….., reclamantul ORC de pe lângă Tribunalul …….. a solicitat ca, prin hotărârea ce se va pronunţa, să se dispună radierea pârâtei **PPP**, înregistrarea acestei mențiuni în registrul comerțului, precum și comunicarea și efectuarea publicității legale a hotărârii de radiere, în condițiile prevăzute de lege.

**Prin sentinţa nr. …….**, Tribunalul ……- Secţia ………, a admis cererea şi a dispus radierea din registrul comerţului a pârâtei, făcând totodată aplicarea disp. art. 237 alin. 9 din Legea nr. 31/1990, raportate la cele ale art. 3 alin. 7 din OUG nr. 116/2009 reținând, în esență, că în raport cu datele de înregistrare din registrul comerţului, **PPP** se află sub incidenţa dispoziţiilor art. 237 alin. 8 din Legea nr. 31/1990, din înscrisurile aflate la dosar rezultând că în termenul de 3 luni de la data rămânerii irevocabile a hotărârii de dizolvare, instanţa competentă nu a fost sesizată cu nicio cerere pentru numirea lichidatorului.

**Împotriva acestei sentinţe**, în termen legal, a declarat apel DGRFP I – Administraţia Judeţeană a Finanţelor Publice S**,** criticând-o pentru nelegalitate şi netemeinicie.

În dezvoltarea motivelor de apel, apelanta a arătat, în esenţă, că **PPP** figurează în evidenţele fiscale cu debite restante la bugetul general consolidat, în cuantum total de 629 lei, iar prin măsura dispusă de instanţă, interesele acestei instituţii sunt grav prejudiciate, întrucât nu mai pot fi recuperate creanţele fiscale datorate de pârâtă.

***Examinând legalitatea şi temeinicia sentinţei atacate, prin prisma actelor şi lucrărilor dosarului şi a prev. art. 476 alin. 2NCod de proc. civ. care consacră efectul devolutiv al prezentei căi de atac, Curtea constată că apelul este nefondat,*** pentru următoarele considerente:

În urma verificării datelor înregistrate în registrul comerțului computerizat privind persoanele juridice s-a constatat că **PPP** se află în certificat de înmatriculare preschimbat, dizolvare conform art. 235 din Legea nr. 31/1990 din data de 14.06.2011.

În speţă, pe de o parte sunt îndeplinite cerinţele de art. VI alin. 1 şi 2 din OUG nr. 43/2010, potrivit cărora, „*prevederile art. 260 din Legea nr. 31/1990 privind societăţile comerciale, republicată, cu modificările şi completările ulterioare, astfel cum a fost modificat prin prezenta ordonanţă de urgenţă, se aplică în mod corespunzător şi procedurilor de dizolvare sau lichidare voluntară aflate în derulare la data intrării în vigoare a acesteia, data de la care curg termenele prevăzute la art. 260 din Legea nr. 31/1990, republicată, cu modificările şi completările ulterioare, fiind data intrării în vigoare a prezentei ordonanţe de urgenţă; prin excepţie de la dispoziţiile alin. (1), societăţile comerciale care la data intrării în vigoare a prezentei ordonanţe de urgenţă se află în dizolvare sau lichidare voluntară de mai mult de 3 ani sunt radiate din oficiu din registrul comerţului. Radierea se dispune prin sentinţă a tribunalului comercial sau a secţiei comerciale a tribunalului în a cărui circumscripţie se află sediul societăţii, la cererea Oficiului Naţional al Registrului Comerţului. Soluţionarea cererii se face cu citarea societăţii şi a Agenţiei Naţionale de Administrare Fiscală şi a direcţiei generale a finanţelor publice judeţene sau a municipiului Bucureşti, după caz. Procedura prevăzută de art. 3 din Ordonanţa de urgenţă a Guvernului nr. 116/2009 pentru instituirea unor măsuri privind activitatea de înregistrare în registrul comerţului se aplică în mod corespunzător”*, iar pe de altă parte, apelanta nu a făcut dovada pretinsului debit restant la bugetul general consolidat, cu care ar figura societatea în discuţie în evidenţele fiscale, deşi sarcina probei revenea acesteia în aplicarea principiului *actori incumbit probatio*, potrivit căruia cel ce face o propunere înaintea judecăţii trebuie să o dovedească.

Prin urmare, soluţia pronunţată de Tribunalul …….. apare ca legală şi temeinică, faţă de dispoziţiile art. VI alin. 1 şi 2 din OUG nr. 43/2010 şi art. 260 din Legea nr.31/1990, astfel că, nefiind date motivele de apel invocate de apelantă şi nici din oficiu motive de nulitate, în temeiul art.480 alin. 1 NCod procedură civilă, Curtea va respinge apelul, ca nefondat.

Pentru aceste motive,

În numele **Legii,**

**D E C I D E :**

Respinge, ca nefondat, apelul declarat de apelanta **Direcţia Generală Regională a Finanţelor Publice I – Administraţia Judeţeană a Finanţelor Publice S,** cu sediul în mun. S, str. ……….. jud. S împotriva sentinţei nr. **…………. a** Tribunalului …….. – Secţia ………. (dosar nr. …………), intimaţi fiind reclamantul **ONRC B – ORC S**, cu sediul în mun. S, str. ………. jud. S şi pârâta **PPP**, cu sediul în mun. S, str. ……………. jud. S.

Definitivă.

Pronunţată în şedinţa publică din ……………….

Preşedinte, Judecător, Grefier,

Red. A1000

Jud. …………

Tehnored. ………

5 ex.- …………..