Cod ECLI ECLI:RO:………..

**ROMÂNIA**

**CURTEA DE APEL .... SECŢIA ……**

**DOSAR NR. ....**

**SENTINŢA PENALĂ NR. …..**

**Şedinţa publică din data de …..**

Curtea constituită din:

**PREŞEDINTE: A1001**

**GREFIER: G1**

**Ministerul Public** – Parchetul de pe lângă Curtea de Apel .... - a fost reprezentat de **procuror P1**

Pe rol judecarea cauzei penale având ca obiect cererea formulată de Parchetul de pe lângă Curtea de Apel .... privind transferul persoanei condamnate **C1** în vederea executării pedepsei.

La apelul nominal făcut în şedinţa publică a răspuns apărătorul din oficiu al condamnatului – persoană transferabilă C1, avocat A1, cu delegaţie pentru asistenţă juridică obligatorie nr. ……, lipsă fiind acesta.

Procedura de citare a fost legal îndeplinită.

S-a făcut referatul cauzei de către grefierul de şedinţă, după care,

*Nefiind cereri de formulat, excepţii de invocat sau probe de administrat, Curtea constată cauza în stare de judecată şi acordă cuvântul în susţinerea cererii formulate.*

**Reprezentantul Ministerului Public**, având cuvântul, apreciază că sunt îndeplinite condiţiile prevăzute de art. 155 alin. 1 din Legea nr. 302/2004, având în vedere că este cetăţean român, şi-a dat consimţământul la transfer şi există dublă incriminare.

În baza art. 154 alin. 6 lit. a din Legea 302/2004, solicită admiterea sesizării, recunoaşterea sentinţei penale nr. ….. a Tribunalului din R…., modificată prin sentinţa penală nr. . din .. a Curţii de Apel din R…., rămasă definitivă la data de …. prin respingerea recursului de către Înalta Curte de Casaţie şi Justiţie din I...., prin care persoana solicitată a fost condamnată la pedeapsa de 3 ani şi 4 luni închisoare pentru o infracţiune de tentativă de viol.

De asemenea, solicită să se dispună transferul persoanei condamnate într-un penitenciar din R1 în vederea continuării executării pedepsei de 3 ani şi 4 luni închisoare, precum şi deducerea perioadei executate, conform certificatului, respectiv 158 de zile executate, calculate la data de 24.08.2018 şi de la această dată, la zi.

**Apărătorul din oficiu al condamnatului – persoană transferabilă C1**, având cuvântul, solicită să se aibă în vedere că persoana extrădabilă a săvârşit faptele în I…., locuieşte în R1 şi este cetăţean român.

Înţelege să lase la aprecierea instanţei soluţia cu privire la posibilitatea transferării persoanei condamnate prevăzută de art. 3 pct. 1 lit. a din Convenţia europeană asupra transferării persoanelor condamnate dar solicită să se aibă în vedere că este îndeplinită condiţia dublei incriminări iar persoana condamnată a fost de acord cu transferarea într-un penitenciar din R1.

**CURTEA,**

Deliberând asupra cauzei penale , constată următoarele:

La data de 31.01.2019 a fost înregistrată pe rolul acestei instanţe sesizarea nr….. emisă la 28.01.2019 de Parchetul de pe lângă Curtea de Apel ...., în vederea recunoaşterii şi punerii în executare a sentinţei nr. …. – Reg. Gen. Nr. …. – R.G.N.R. din data de …. a Curţii de Apel din R…, Secţia …., rămasă definitivă la data de ........2018, prin care a fost reformată sentinţa nr. ….. din data de ......... a Tribunalului din R…., Secţia I.

Analizând actele şi lucrările dosarului, pe baza informaţiilor şi documentelor comunicate de către statul de condamnare, în aplicarea Convenţiei europene asupra transferării persoanelor condamnate, adoptată la Strasbourg în anul 1983, **Curtea constată următoarele**:

Prin sentinţa penală nr. nr. …… – Reg. Gen. Nr. …. – R.G.N.R. din data de .....2016 a Curţii de Apel din R…, Secţia ….., rămasă definitivă la data de ….., **C1** a fost condamnat la pedeapsa de 3 ani şi 4 luni închisoare pentru săvârşirea infracţiunii de viol prev. de art. 81 alin. 1, 609 bis alin. 1, 62 bis Cp. italian.

În fapt, s-a reţinut în sarcina numitului C1 că, împotriva voinţei propriei soţii - S1, a constrâns-o pe aceasta să întreţină relaţii sexuale , precum şi că, prin acţiunile sale directe şi fără echivoc, a încercat să întreţină relaţii sexuale, dar fără a reuşi în intenţiile sale, în urma reacţiei părţii vătămate şi a fiicei acesteia din urmă, S2.

Fapta **are corespondent şi în legislaţia penală română**, fiind incriminată de dispoziţiile art. art. 32 alin.1 C.pen. rap. la art. 218 C.pen..

Prin urmare, se constată îndeplinită **condiţia dublei incriminări**, prevăzută de art.155 alin.1 lit. b din Legea nr.302/2004, cu modificările şi completările ulterioare, precum şi de art.3 pct.1 lit. e din Convenţia europeană asupra transferării persoanelor condamnate, adoptată la Strasbourg în anul 1983.

Din situaţia executării pedepsei comunicată de autorităţile italiene rezultă că persoana condamnată a executat **158 zile** până la data de 24.08.2018, pedeapsa urmând a fi integral executată la data de 18.07.2021.

În prezent, persoana condamnată se află într-un penitenciar din I…. şi a fost de acord cu transferarea sa într-un penitenciar din R1 în vederea continuării executării pedepsei pronunţate de autorităţile italiene.

Din adresa nr….., din data de 17.01.2019 a Ministerului Afacerilor Interne - Direcţia pentru Evidenţa Persoanelor şi Administrarea Bazelor de Date rezultă că **C1**este fiul lui …. şi …., născut la data de …., în com. M…., jud. V…., cu domiciliul în mun. ...., Sector …, str. …., nr. ., , bl. …., ap…. , titular al cărţii de identitate seria …, nr……, eliberată la data de ….., CNP: ..….. De asemenea, în cuprinsul adresei menţionate se precizează că, în evidenţele deţinute, nu sunt înregistrate informaţii cu privire la C1din care să rezulte pierderea, retragerea sau renunţarea la cetăţenia română.

Conform adresei nr…… , din data de 16.01.2019 a Ministerului Afacerilor Interne - Direcţia Generală de Paşapoarte, **C1** este cetăţean român şi a fost identificat ca titular al unui paşaport simplu , emis la data de 13.08.2009 de Serviciul Public Comunitar pentru Eliberarea şi Evidenţa Paşapoartelor Simple al mun. .... (document a cărui valabilitate expiră la data de 13.08.2019).

Curtea constată că sunt îndeplinite toate condiţiile pentru transferarea în R1 a persoanei condamnate C1, astfel cum sunt prevăzute în art.155 din Legea nr.302/2004, cu modificările şi completările ulterioare, întrucât acesta este resortisant al statului român, hotărârea prin care i-a fost aplicată în I..pedeapsa cu închisoarea este definitivă şi executorie, iar fapta care a atras condamnarea sa de către instanţa italiană constituie infracţiune şi potrivit legii penale a statului român.

De asemenea,nu este incident vreunul din motivele de nerecunoaştere şi neexecutare prevăzute la art.151 din Legea nr.302/2004.

Faţă de aceste considerente, Curtea va admite sesizarea formulată Parchetul de pe lângă Curtea de Apel .... şi va recunoaşte sentinţa nr. … – Reg. Gen. Nr. …. – R.G.N.R. din data de …. a Curţii de Apel din R…., Secţia …., rămasă definitivă la data de …, prin care a fost reformată sentinţa nr. … din data de …. a Tribunalului din R…, Secţia I, de condamnare a numitului C1 la pedeapsa de 1215 zile (3 ani şi 4 luni) închisoare.

Va dispune transferarea persoanei condamnate C1 într-un penitenciar din R1, pentru continuarea executării pedepsei de 1215 zile (3 ani şi 4 luni) închisoare.

Va deduce din această pedeapsă perioada executată în detenţie de către condamnat până la data de 24.08.2018, de 158 zile, precum şi perioada executată de la data de ....până la zi.

Va dispune emiterea unui mandat de executare cu privire la pedeapsa de 1215 zile (3 ani şi 4 luni) închisoare, la data rămânerii definitive a prezentei sentinţe penale.

În baza art. 275 alin. 3 din Codul de procedură penală, cheltuielile judiciare vor rămâne în sarcina statului.

Onorariul avocatului din oficiu, în sumă de 400 lei, se va suporta din fondul Ministerului Justiţiei.

**PENTRU ACESTE MOTIVE**

**ÎN NUMELE LEGII**

**HOTĂRĂŞTE:**

Admite sesizarea formulată de Parchetul de pe lângă Curtea de Apel .....

Recunoaşte sentinţa nr. …. – Reg. Gen. Nr. …. – R.G.N.R. din data de …. a Curţii de Apel din R…., Secţia …., rămasă definitivă la data de …., prin care a fost reformată sentinţa nr. …. din data de 04.01.2011 a Tribunalului din R…., Secţia I, de condamnare a numitului **C1** la pedeapsa de **1215 zile (3 ani şi 4 luni) închisoare.**

Dispune transferarea persoanei condamnate **C1**(*fiul lui ….. şi …., născut la data de …, în corn. M…., jud. V…., cu domiciliul în mun. ...., Sector .., str. …., nr. …., bl. …, ap….. titular al cărţii de identitate, seria …. nr….., eliberată la data de …, CNP: 1…)* într-un penitenciar din R1, pentru continuarea executării **pedepsei de 1215 zile (3 ani şi 4 luni) închisoare**.

Deduce din această pedeapsă perioada executată în detenţie de către condamnat până la data de …., de **158 zile,** precum şi perioada executată de la data de ....până la zi.

Dispune emiterea unui mandat de executare cu privire la pedeapsa de **1215 zile (3 ani şi 4 luni) închisoare,** la data rămânerii definitive a prezentei sentinţe penale.

Cheltuielile judiciare rămân în sarcina statului.

Onorariul avocatului din oficiu, în sumă de 400 lei, se suportă din fondul Ministerului Justiţiei.

Cu drept de apel în termen de 10 zile de la pronunţare pentru procuror şi de la comunicare pentru persoana condamnată.

Pronunţată în şedinţă publică, astăzi ……..

PREŞEDINTE, GREFIER,

A1001

Red.

Dact. A.L. 2 ex……