Cod ECLI .... HOT.12

**ROMÂNIA**

**DOSAR NR. ...**

**...**

**CURTEA DE APEL ….. SECŢIA ……**

**ÎNCHEIERE ...**

Şedinţa camerei de consiliu din data de ...

Instanţa constituită din:

**JUDECĂTOR DE CAMERĂ PRELIMINARĂ: A 1003**

**GREFIER: ...**

**¤ ¤ ¤ ¤ ¤ ¤ ¤ ¤**

**Ministerul Public - Parchetul de pe lângă Înalta Curte de Casaţie şi Justiţie- D.I.I.C.O.T. a fost reprezentat de procuror .....**

Pe rol soluţionarea cauzei penale având ca obiect ***contestaţiile formulate de contestatorii inculpaţi CI1, CI2 şi CI3 împotriva încheierii de şedinţă din data de ... pronunţată de Judecătorul de cameră preliminară din cadrul Tribunalului B. în dosarul nr. XXX.***

La apelul nominal făcut în şedinţa din camera de consiliu au răspuns **contestatorii inculpaţi CI1**, aflat sub imperiul măsurii arestului la domiciliu, personal şi asistat de apărător desemnat din oficiu, avocat AvO., cu delegaţie pentru asistenţă judiciară obligatorie nr. .../16.03.2017 depusă la dosarul cauzei (fila 33), **CI2**, aflat în stare de arest preventiv, personal şi asistat de apărător desemnat din oficiu, avocat AvO1., cu delegaţie pentru asistenţă judiciară obligatorie nr. .../16.03.2017 depusă la dosarul cauzei (fila 35), **şi CI3**, aflat în stare de arest preventiv, personal şi asistat de apărător desemnat din oficiu, avocat AvO2, cu delegaţie pentru asistenţă judiciară obligatorie nr. .../17.03.2017 depusă la dosarul cauzei (fila 34).

Procedura de citare este legal îndeplinită.

S-a făcut referatul cauzei de către grefierul de şedinţă care învederează că procedura de citare este legal îndeplinită, după care:

***Nefiind cereri prealabile de formulat, excepţii de invocat ori probe de administrat, Judecătorul de cameră preliminară constată cauza în stare de judecată şi declară deschise dezbaterile asupra fondului contestaţilor.***

A**părătorul desemnat din oficiu al contestatorului inculpat CI1,** având cuvântul, solicită admiterea contestaţiei formulate împotriva încheierii de şedinţă din data de 13.03.2017 pronunţată de Tribunalul B., întrucât nu există temeiuri care să justifice menţinerea acestei măsurii preventive, în cauză imunandu-se înlocuirea măsurii arestului la domiciliu cu măsura controlului judiciar pentru a oferi posibilitatea inculpatului să aibă grijă de familia sa. Cu privire la circumstanţele personale ale contestatorului inculpat, arată că acesta a recunoscut şi regretat fapele comise şi, la momentul arestării, avea un loc de muncă. De asemenea, apreciază că în cauză este incidentă decizia nr. 22/2017 a Curţii Constituţionale.

**Apărătorul desemnat din oficiu al contestatorului inculpat CI2**, avand cuvantul, solicită admiterea contestaţiei formulate, casarea încheirii de şedinţă din data de 13.03.2017 şi, rejudecand, pe fond să dispună înlocuirea măsurii arestării preventive cu măsura arestului la domiciliu, întrucat în cauză sunt cercetate persoane sub măsura controlului judiciar, deşi au aceeaşi situaţie juridică ca cea a inculpatului. De asemenea, solicită să se aibă în vedere circumstanţele personale ale contestatorului inculpat, respectiv are un domiciliu stabil, un copil în întreţinere, a recunoscut şi regretat faptele comise.

**Apărătorul desemnat din oficiu al contestatorului inculpat CI3**, avand cuvantul, solicită admiterea contestaţiei formulate împotriva încheierii de şedinţă din data de 13.03.2017 şi, rejudecand, să dispună înlocuirea măsurii arestării preventive cu măsura arestului la domiciliu pentru a-i oferi posibilitatea inculpatului contestator să aibă grijă de părinţi săi ce sunt grav bolnavi.

**Reprezentantul Ministerului Public**, având cuvântul, solicită respingerea contestaţiilor formulate ca nefondate şi menţinerea ca legală şi temeinică a hotărarii atacate, apreciind că de la utima verificare şi pană în prezent nu au apărut elemenente noi care să justifice reindividualizarea măsurilor preventive. De asemenea, solicită judecătorului să aibă în vedere că inculpatul CI2 este cunoscut cu antecedente peanle, fiind condamnat ca urmare a săvarşirii infracţiunilor de furt şi talhărie, dand dovadă de perseverenţă infracţională; că faţă de inculpatul CI3 s-a dispus în urmă cu două săptamani înlocuirea măsurii arestului preventive cu măsura arestului la domiciliu şi, dată fiind perioada de timp scursă, nu au apărut elemente noi care să justifice înlocuirea măsurii preventive, cu atat mai mult cu cat gravitatea faptelor reţinute în sarcina sa fac ca măsura arestului preventiv să fie proporţională. În consecinţă, solicită respingerea contestaţilor formulate, apreciind că măsurile luate faţă de contestatorii inculpaţi sunt proporţionale cu gravitatea faptelor comise şi nu au depăşit un termen rezonabil.

**Contestatorul inculpat CI1**, având ultimul cuvânt, solicită înlocuirea măsurii arestului la domiciliu cu măsura controlului judiciar, întrucât este singurul întreţinător al familiei.

**Contestatorul inculpat CI2**, având ultimul cuvânt, arată că faptele de furt şi tâlhărie au fost săvârșite în minorat, că s-a reabilitat, întrucât a înţeles gravitatea faptelor penale. De asemenea, arată că recunoaşte şi regretă fapta comisă.

**Contestatorul inculpat CI 3**, având ultimul cuvânt, arată că recunoaşte şi regretă fapta comisă şi solicită înlocuirea măsurii arestului preventiv cu măsura arestului la domiciliu.

**JUDECĂTORUL DE CAMERĂ PRELIMINARĂ,**

**Asupra prezentelor contestaţii.**

Prin încheierea de şedinţă din data de 13 martie, pronunţată în dosarul nr. ….., Tribunalul ... a dispus următoarele:

**A.** În baza art. 348 alin. 2 Cod procedură penală raportat la art. 207 alin. 6 Cod procedură penală constată legalitatea şi temeinicia măsurii arestării preventive a inculpaţilor:

**1. CI2** *(fiul lui V si I, născut la data de ..., în mun. B., domiciliat în mun. B., str.., CNP – ..., posesor CI seria .., nr. 5.., arestat în baza MAP nr. .../UP/16.09.2016 emis de judecătorul de drepturi şi libertăţi din cadrul Tribunalului ... - Secţia … în dosarul XXXX)*;

**2. A.P. 1** *(fiul lui C si M, născut la data de ... în Mun. B., domiciliat în Mun. B., Str. ..., posesor CI cu seria ... nr. ... emis de SPC B. S5, CNP ..., arestat în baza MAP nr. .../UP/16.09.2016 emis de judecătorul de drepturi şi libertăţi din cadrul Tribunalului …. - Secţia …. în dosarul XXXX)*;

**3. CI3 zis ”KK”** *(fiul lui P şi P, născut la data de ... în Mun. B., domiciliat în Mun. B., Str. ..., posesor CI cu seria ... nr. ... emis de SPC B. S4, CNP ..., arestat în baza MAP nr. .../UP/16.09.2016 emis de judecătorul de drepturi şi libertăţi din cadrul Tribunalului …. - Secţia …);*

**4. A.P 2** **zis** ”**ŢŢ”** *(fiul lui I şi V, născut la data de ... în Mun. B., domiciliat în Mun. B., Str. ..., posesor CI cu seria ... nr. ... emis de SPC B. S3, CNP ..., arestat în baza MAP nr. .../UP/16.09.2016 emis de judecătorul de drepturi şi libertăţi din cadrul Tribunalului ….. - Secţia ..;*

**5.** **AP3 zis ”CC” *(fiul lui M și L, născut la data de ... în Mun. B., domiciliat în Mun. B., Str. ...,, fără forme legale la adresa din mun. B., ... posesor CI seria RX nr, emis de SPC B., ..., CNP – ....).***

În baza art. 207 alin. 4 Cod procedură penală menţine arestarea preventivă a inculpaţilor **CI2 , A.P.1, CI3 zis ”KK”, A.P 2** **zis** ”**ŢŢ” şi AP3 zis ”CC”.**

**B.** În baza art. 242 alin. 2 Cod procedură penală respinge, ca neîntemeiată, cererea de înlocuire a măsurii arestării preventive cu măsura arestului la domiciliu formulată de inculpatul **CI2.**

**II. A.** În baza art. 348 alin. 2 Cod procedură penală raportat la art. 207 alin. 6 Cod procedură penală constată legalitatea şi temeinicia măsurii arestului la domiciliu luată faţă de inculpaţii:

**1. I1** *(fiul lui V şi A, născut la data de ... în Mun. C., jud. C., domiciliat în Mun. C., fără forme legale în Mun. C, Str. ... jud. C., posesor CI seria ... nr. ... emis de SPC C., CNP – ...);*

**2. I2** ***(fiul lui I și M,*** *născut la data de ... în Mun. C., jud. C., domiciliat în Mun. C., , Str. ... jud. C., posesor CI seria ... nr. ... emis de SPC C., CNP – ...);*

**3. I3** *(fiul lui I și A, născut la data de ... în com. P, jud. D, domiciliat în Mun. B., Str. ..., posesor CI cu seria ... nr. ... emis de SPC B. S5, CNP ...,*

**4. I4** *(fiica lui R și A, născută la data de ..., în mun. B., domiciliată în orș. B., șos. ..., jud. I, CNP – ..., posesor CI seria ... nr. ..);*

**5. CI1, zis WW** *(fiul lui P şi A, născut la data de ...în com. C., jud. D..., domiciliat în B., str. ... având CNP ....)*;

**6. I5** *(fiul lui T şi F, născut la data de ... în B. , domiciliat în B., str. ... sector 1, având CNP ....);*

**7. I6** **zisă ”GG”** *(fiica lui I şi C, născută la data de ... în mun. C.., domiciliată în mun. C, Str. ... Jud. P, posesoare CI seria ... nr. .... emis de SPC C..., CNP ....);*

**8. I7** *(fiul lui Mși F, născut la data de ... în mun. B., domiciliat în mun. B., str. ...., CI seria ... nr. ... emis de SPC B., sector ..., CNP ..., arestat în baza MAP nr. …/16.09.2016 emis de judecătorul de drepturi şi libertăţi din cadrul Tribunalului … - Secţia …. în dosarul XXXX).*

În baza art. 207 alin. 4 Cod procedură penală menţine măsura arestului la domiciliu faţă de inculpaţii I1, I9, I3, I4, CI1, I10, I6 şi I7.

**B.** În baza art. 221 alin. 6 Cod procedură penală admite cererea formulată de inculpatul **I3** şi încuviinţează acestuia să părăsească temporar domiciliul, ***în data de 17.03.2017, între orele 9:00 - 16:00***, pentru a se deplasa la ***Fundaţia ...***, cu sediul în ..., B..

În baza art. 275 alin. 3 Cod procedură penală, cheltuielile judiciare avansate de stat rămân în sarcina acestuia.

Pentru a hotărî astfel, judecătorul de cameră preliminară de la instanţa de fond a reţinut că în cauză, temeiurile care au stat la baza luării, respectiv prelungirii/menţinerii măsurii arestării preventive şi a arestului la domiciliu a inculpaţilor CI2, I4, I7, I3, Ci3, AP2, AP1, CI1, I10, I11, AP3, I1 şi I9, respectiv *prevederile art. 223 alin. 2 Cod procedură penală*, *subzistă şi în prezent*.

Astfel, judecătorul de cameră preliminară constată îndeplinirea cumulativă a condiţiilor impuse de dispoziţiile legale anterior enunţate, respectiv: **1.** existenţa probelor din care rezultă suspiciunea rezonabilă că inculpaţii ar fi săvârşit infracţiunile de care sunt acuzaţi (infracţiuni de constituire/sprijinire/aderare la grup infracţional organizat, trafic de persoane, trafic de minori, participare în calitate de complici/autori, proxenetism, trafic de substanțe psihoactive), **2.** privarea de libertate a inculpaţilor este necesară pentru înlăturarea unei stări de pericol pentru ordinea publică.

**1.** În analiza primei condiţii susmenţionate, judecătorul de cameră preliminară constată că în cauză există *probe* din care rezultă suspiciunea rezonabilă că inculpaţii ar fi săvârşit infracţiunile pentru care au fost trimişi în judecată, după cum s-a reţinut şi în încheierile judecătorilor de drepturi şi libertăţi menţionate în paragrafele de mai sus, în accepţiunea dispoziţiilor art. 97 alin. 1 Cod procedură penală (*elemente de fapt care servesc la constatarea existenţei unei infracţiuni, la identificarea persoanei care a săvârşit-o şi la cunoaşterea împrejurărilor necesare pentru justa soluţionare a cauzei, care contribuie la aflarea adevărului în procesul penal*).

Dispoziţia art. 97 alin. 1 Cod procedură penală trebuie interpretată prin prisma dispoziţiilor art. 5 paragraful 1 lit. c din CEDO care condiţionează legalitatea privării de libertate a unei persoane de existenţa unor motive verosimile de a bănui că persoana care urmează a fi lipsită de libertate a săvârşit o infracţiune. În accepţiunea Curţii Europene a Drepturilor Omului prin *motive verosimile* se înţeleg *date, informaţii de natură a convinge un observator obiectiv că este posibil ca persoana respectivă să fi săvârşit infracţiunea respectivă* (*cauza* *Fox, Campbell şi Hartley c. Regatului Unit*), fără a fi necesar ca, la momentul luării sau menţinerii măsurii arestării preventive să existe probe suficiente pentru a se putea formula o acuzare completă (*cauza Murray c. Regatului Unit*).

Fără a face o riguroasă analiză a faptelor presupus săvârşite şi a mijloacelor de probă administrate în etapa urmăririi penale în dovedirea „acuzaţiilor” aduse, judecătorul de cameră preliminară se raportează, în acest sens, la următoarele mijloace de probă: declaraţiile martorelor/persoanelor vătămate PV1, PV2, PV3, PV4, PV5, PV6, PV7 și PV8, PV9, PV10, PV11, PV12, declarațiile inculpaților i10, CI1, CI3, I4, A.P 2, procesele - verbale de redare a convorbirilor telefonice, procesele verbale de evidențiere a tranzacțiilor financiare efectuate de inculpaţi, procesele verbale de investigații cu privire la anunțurile postate pe internet.

**2.** În ceea ce priveşte caracterul actual al stării de pericol pentru ordinea publică, este adevărat că, odată cu trecerea timpului, ecoul faptelor antisociale se diminuează sau chiar se stinge, însă, în cauză, perioada de trei luni de zile, în ceea ce-i priveşte pe inculpaţii CI1 şi I10, respectiv de şase luni de zile în cazul celorlalţi inculpaţi, scursă de la momentul luării măsurii arestului preventiv/arestului la domiciliu, este insuficientă pentru a ajunge la concluzia încetării/schimbării temeiurilor care au stat la baza luării acestor măsuri, solicitată de inculpaţi, prin apărători.

Dimpotrivă, privarea de libertate a inculpaţilor prin arest preventiv sau arest la domiciliu este încă necesară pentru înlăturarea unei stări de pericol pentru ordinea publică, pentru buna desfăşurare a judecăţii şi pentru prevenirea săvârşirii unor fapte similare.

Din acest punct de vedere, judecătorul de cameră preliminară se raportează, pe de o parte, la *criteriile* enunţate chiar de legiuitor, respectiv, gravitatea faptelor presupus săvârşite, modul şi circumstanţele de comitere a acestora, anturajul şi mediul din care provin inculpaţii, antecedentele penale, alte împrejurări privitoare la persoana acestora.

Pe de altă parte, astfel cum s-a arătat în mod constant în doctrină şi jurisprudenţă, are în vedere că *ordinea publică* înseamnă, între altele, climatul social firesc, care presupune funcţionarea normală a instituţiilor statului, menţinerea liniştii cetăţenilor şi respectarea drepturilor acestora.

În consecinţă, se poate considera că există o *stare de pericol pentru ordinea publi*că atunci când este posibil să se producă o încălcare a regulilor de convieţuire socială care să se răsfrângă asupra imaginii instituţiilor statului.

**Împotriva încheierii au formulat contestaţii** inculpaţii CI1, CI2 şi CI3, solicitând înlocuirea măsurii arestului preventiv cu cea a controlului judiciar, respectiv a măsurii arestării preventive cu cea a arestului la domiciliu.

Analizând actele şi lucrările dosarului, judecătorul de cameră preliminară de la instanţa de control judiciar constată nefondate contestaţiile formulate şi le va respinge ca atare, pentru următoarele considerente:

Similar instanţei de fond şi instanţa de control judiciar apreciază incidenţa condiţiilor cumulative prevăzute de art.223 alin. 1 teza I şi alin. 2 Cod de proc.pen..

Astfel, pe de-o parte din probe rezultă suspiciunea rezonabilă că inculpaţii au săvârşit faptele ce constituie obiectul acuzaţiilor, reţinându-se următoarea situaţie de fapt:

Începând cu luna decembrie 2015 şi până la data de 14.09.2016, împreună cu inculpații I4, I7 -, I3, CI3 și AP2, au constituit un grup infracţional organizat, la care, pe parcursul anului 2016, au aderat inculpații AP5, AP1 , AP3, I1, CI1 și I10 și pe care, pe parcursul anului 2016 l-au sprijinit material și moral inculpații I14, I15, I16, I11 și I2 zis ”BB”, în vederea comiterii de infracţiuni, respectiv au derulat, pe raza municipiilor B., C1, C2, S şi C., activităţi de recrutare, transportare, adăpostire, transferare şi primire, în scopul exploatării sexuale a mai multor persoane de sex feminin, minore şi majore, prin constrângere fizică şi psihică, prin utilizarea de violenţe fizice şi verbale şi profitând de vădita stare de vulnerabilitate a victimelor (generată de factori ca vârsta fragedă, de lipsa experienţei de viaţă, de situaţia materială precară, existența unor copii minori în întreținere, de lipsa de educaţie şi instruire, de lipsa ocrotirii părinteşti ori de dependenţa de substanţe interzise), exercitând asupra acestora o supraveghere permanentă şi o menţinere în stare de dependenţă prin administrarea de substanţe cu efecte psihoactive, achiziţionate de la inculpatul I2, pentru a obţine foloase patrimoniale importante din constrângerea victimelor la practicarea prostituţiei.

În data de 31.12.2015, împreună cu inculpații I4 și I7, au recrutat-o din mun. B. pe persoana vătămată PV3, iar la data de 02.01.2016 au transportat-o și adăpostit-o pe aceasta în mun. C. și în mun. S, până la data de 09.02.2016, în scopul exploatării sexuale a acesteia, context în care, în perioada adăpostirii, inculpații CI2 și I4 au și exercitat asupra persoanei vătămate acte de violență, amenințări și au supravegheat-o permanent.

În data de 31.12.2015, împreună cu inculpații I4a și I7 , au recrutat-o în scopul exploatării sexuale pe persoana vătămată PV2 , iar la data de 02.01.2016 au transportat-o și adăpostit-o pe aceasta în mun. C. și S, unde au exploatat-o sexual până la data de 21.05.2016, perioadă în care au supravegheat-o permanent, i-au livrat în mod constant substanțe psihoactive cumpărate de la inculpatul I2 zis ”BB”, persoană care cunoștea activitatea infracțională a grupării infracționale, iar la data de 04.05.2016, împreună cu inculpata I4, au amenințat-o cu exercitarea unor acte de violență.

La începutul lunii aprilie 2016, împreună cu inculpații CI1 zis ”WW”, I10 și I4a au recrutat-o în scopul exploatării sexuale pe persoana vătămată PV12, profitând de vădita stare de vulnerabilitate a acesteia, după care au transportat-o din mun. B. în mun. C., unde timp de aproximativ 3 zile, la începutul lunii aprilie 2016, sus-numiții au adăpostit-o, în același scop, într-un apartament situat la adresa din str. C2 nr. 12, din mun. C., închiriat de inculpata I4 – , context în care inculpații CI2 – RR și I4 – i-au oferit substanțe psihoactive și împreună cu inculpații I10 și CI1 zis ”WW” au supravegheat-o permanent, iar inculpatul I10 – a exercitat asupra persoanei vătămate acte de violență fizică.

La data de 01.04.2016 a primit-o de la inculpații CI3 zis ”KK” și AP2 . zis RR, pe persoana vătămată minoră PV, în vârstă de 17 ani, și profitând de starea de vădită vulnerabilitate a acesteia, a transportat-o inițial din mun. B. în mun. C. și ulterior, împreună cu inculpata I4a, în mun. S, C1 și C2, unde împreună cu inculpata I4a, I7 – și AP1 – au adăpostit-o, în perioada 01.04.2016 până la data de 14.09.2016, cu complicitatea morală a inculpatei I16 - mama victimei, în scopul exploatării sexuale, context în care inculpatul CI2 – RR a realizat o supraveghere permanentă, a exercitat asupra persoanei vătămate acte de violență și i-a livrat substanțe psihoactive, cumpărate de la inculpatul I2 zis ”BB”.

La data de 02.04.2016 a primit-o, în scopul exploatării sexuale de la inculpata I6 zisă ”GG” pe minora PV7 – , în vârstă de 16 ani - recrutată, la începutul lunii aprilie 2016, de inculpata I11 Andreea, cu ajutorul inculpaților CI3 zis ”KK” și AP2 . zis ”RR” și profitând de starea de vădită vulnerabilitate a persoanei vătămate, împreună cu inculpata I4a și cu ajutorul inculpaților I3, I14 și I15, a transportat-o din mun. B. în mun. C., unde au adăpostit-o în perioada 02.04.2016 – 15.04.2016, context în care a lipsit-o de libertate, a agresat-o fizic și i-a livrat substanțe psihoactive, cumpărate de la inculpatul I2 zis ”BB”.

La data de 03.05.2016, împreună cu inculpații I4a și AP2 . zis ”RR**”**, a transportat-odin B. în municipiul C., în scopul exploatării sexuale, pe persoana vătămată minoră PV10, în vârstă de 16 ani, recrutată la începutul lunii mai 2016 de inculpata I4a”.

La data de 03.05.2016 a primit-o, în scopul exploatării sexuale, de la inculpații CI3 zis ”KK” și AP2 zis RR, pe persoana vătămată minoră PV9, în vârstă de 16 ani – recrutată de inculpații menționați la începutul lunii mai 2016, și profitând de starea de vădită vulnerabilitate a acesteia, au transportat-o împreună cu inculpații I4 și AP2 – din mun. B. în mun. C. și ulterior în municipiul S, unde au adăpostit-o, în perioada 03.05.2016 - 25.05.2016, în scopul exploatării sexuale, context în care au supravegheat-o permanent, i-au livrat substanțe psihoactive, cumpărate de la I2 zis ”BB”.

La sfârșitul lunii mai 2016, împreună cu inculpatul AP3 și cu ajutorul inculpaților AP2 . zis ”RR” și CI3 zis ”KK”, au recrutat-o în scopul exploatării sexuale pe minora PV5 - RR, în vârstă de 15 ani, din mun. B., iar la data de 01.06.2016, a transportat-o în mun. C2 și ulterior în mun. C., C1, S, unde împreună cu inculpații I4a și AP1 – au adăpostit-o în perioada 01.06.2016- 03.08.2016, în scopul exploatării sexuale, context în care, inculpatul CI2 – RR a supravegheat-o permanent, a agresat-o fizic și i-a livrat substanțe psihoactive, cumpărate de la I2 zis ”BB”.

În perioada 02.01.2016 – 09.02.2016, împreună cu inculpații I4a, I3 și I7 , au obținut sume de bani de pe urma practicării prostituție de către persoana vătămată PV3 , în mun. C. și S și i-au înlesnit acesteia activitate de prostituție, prin postarea anunțurilor pe internet și asigurarea protecției, context în care inculpatul CI2 – RR a exercitat asupra persoanei vătămate acte de violență fizică și amenințări.

În perioada 02.01.2016 – 21.05.2016, împreună cu inculpații I4 – , I3 și I7 – , au obținut sume de bani de pe urma practicării prostituției de către martora PV2 , în mun. C. și S și i-au înlesnit acesteia activitatea de prostituție prin postarea anunțurilor pe internet, asigurarea protecției, context în care inculpații CI2 – RR și I4 – au exercitat asupra martorei acte de violență fizică și amenințări.

În perioada 12.08.2016 – 14.09.2016, împreună cu inculpații I4 – , I3, A.P., I15 și I14 au obținut sume de bani de pe urma practicării prostituției de către martora PV2 , în mun. C., S și C1, și i-au înlesnit acesteia activitatea de prostituție prin postarea anunțurilor pe internet, asigurarea protecției și întreținerea copiilor minori.

În perioada 02.01.2016 – 22.01.2016, împreună cu inculpații I4 – , I3 și I7 – , au obținut sume de bani de pe urma practicării prostituției de către o persoană de sex feminin, cunoscută cu numele ”A”, neidentificată până în prezent, și i-au înlesnit acesteia activitatea de prostituție prin postarea anunțurilor pe internet și asigurarea protecției.

Începând cu data de 03.02.2016, până la data de 09.02.2016, împreună cu inculpata I4 – și o persoană de sex bărbătesc cunoscută cu numele ”I”, au obținut sume de bani de pe urma practicării prostituției de către o persoană de sex feminin, cunoscută cu numele ”SI” din mun. S, neidentificată până în prezent, și i-au înlesnit acesteia activitatea de prostituție prin postarea anunțurilor pe internet și asigurarea protecției.

În perioada 28.01.2016 – februarie 2016, împreună cu inculpații I4 – și I3, au obținut sume de bani de pe urma practicării prostituției de către martora PV6 - . și i-au înlesnit acesteia activitatea de prostituție, prin închirierea imobilelor, postarea anunțurilor pe internet și asigurarea protecției.

Începând cu data de 01.04.2016 și până la data de 14.09.2016, împreună cu inculpații I4 – , I7 - , I3, CI3, AP2 AP1 – . și I16 au obținut sume de bani de pe urma practicării prostituției de către persoana vătămată minoră PV, în vârstă de 17 ani, și i-au înlesnit acesteia activitatea de prostituție prin închirierea imobilelor, postarea anunțurilor pe internet și asigurarea protecției, context în care inculpații CI2 – RR și AP1 – . au exercitat asupra persoanei vătămate acte de violență fizică și amenințări.

În perioada 02.04.2016 – 10.05.2016, împreună cu inculpații I4a, CI3 zis ”KK” și AP2 . zis ”RR”, au determinat-o să practice prostituția, în interesul grupării infracționale, pe inculpata I6zisă ”GG”, i-au înlesnit acesteia activitatea de prostituție (prin închirierea imobilelor, postarea anunțurilor pe internet, asigurarea protecției) și împreună cu inculpatul I3, au obținut sume de bani în urma activităților de prostituție.

În perioada 02.04.2016 - 15.04.2016, împreună cu inculpații I4 – , CI3, A.P 2, I14, I15 și I3, au obținut sume de bani de pe urma practicării prostituției de către persoana vătămată minoră PV7 – , în vârstă de 16 ani, și i-au înlesnit acesteia activitatea de prostituție prin postarea anunțurilor pe internet, creșterea copilului minor, asigurarea protecției, context în care inculpatul CI2 – RR a exercitat asupra persoanei vătămate acte de violență fizică și amenințări.

Timp de aproximativ 3 zile, la începutul lunii aprilie 2016, împreună cu inculpații I4a, CI1 zis ”WW” și I10 – , au obținut sume de bani de pe urma practicării prostituției, de către persoana vătămată PV12, într-un apartament situat la adresa din str. C2 nr. 12 din mun. C., context în care inculpatul I10 – a exercitat asupra persoanei vătămate acte de violență fizică.

În perioada 03.05.2016 - 25.05.2016, împreună cu inculpații I4 – , I3, CI3 zis ”KK” și AP2 . zis ”RR” au obținut sume de bani în urma practicării prostituției de către persoana vătămată minoră PV20 - Ana - Maria, în vârstă de 16 ani, și i-au înlesnit acesteia activitatea de prostituție prin postarea anunțurilor pe internet și asigurarea protecției.

În perioada 01.06.2016- 03.08.2016, împreună cu inculpații I4a, AP3, I3 și A.P., au obținut sume de bani de pe urma practicării prostituție de către persoana vătămată minoră PV5 RR, în vârstă de 15 ani, și i-au înlesnit acesteia activitatea de prostituție prin postarea anunțurilor pe internet și asigurarea protecției, context în care inculpatul CI2 – RR a exercitat asupra persoanei vătămate acte de violență fizică și amenințări.

În perioada 19.05.2016 – sfârșitul lunii iunie 2016, împreună cu inculpații I4a, AP5 și I3 au obținut sume de bani de pe urma practicării prostituției de către martora MM1 și i-au înlesnit acesteia activitatea de prostituție prin închirierea imobilelor, postarea anunțurilor pe internet și asigurarea protecției.

Începând cu data de 07.08.2016, timp de aproximativ o săptămână, după ce inculpatul CI3 zis ”KK” a determinat-o pe numita PV16 să practice prostituția, în interesul grupării infracționale, inculpatul CI2, împreună cu inculpații I4, AP1 – i-au înlesnit acesteia activitatea de prostituție prin închirierea imobilelor, postarea anunțurilor pe internet și asigurarea protecției, și împreună cu inculpatul I3, au obținut sume de bani de pe urma practicării prostituției.

În perioada 05.07.2016 - 28.07.2016, împreună cu inculpații I4 – , I3, AP1 – . și I1 au obținut sume de bani de pe urma practicării prostituției de către martora PV11, în municipiile C., S, C2 și C1 și i-au înlesnit acesteia activitatea de prostituție prin închirierea imobilelor, asigurarea transportului dintr-o localitate în alta, postarea anunțurilor pe internet și asigurarea protecției.

În perioada 05.07.2016 - 14.09.2016, împreună cu inculpații I4 – , I3, AP1 . și I1 au obținut sume de bani de pe urma practicării prostituției de către martora PV4, în mun. C., S, C2 și C1, și i-au înlesnit acesteia activitatea de prostituție prin închirierea imobilelor, asigurarea transportului dintr-o localitate în alta, postarea anunțurilor pe internet și asigurarea protecției.

În perioada 03.04.2016 – 14.09.2016, în mun. C. – , C1, C2 și S, inculpații CI2 și I4 – au efectuat operațiuni cu substanțe psihoactive - Dibutylone – bk DMBDB -, respectiv au cumpărat de la inculpatul I2 zis ”BB” substanțe psihoactive pe care le-au transportat și oferit spre consum martorei, PV2 – și persoanelor vătămate, PV19, PV20 și PV10.

**În ceea ce o priveşte pe inculpata I4a:**

Începând cu luna decembrie 2015 până la data de 14.09.2016, împreună cu inculpații CI2, I7 - , I3, CI3, AP2 – au constituit un grup infracţional organizat la care au aderat inculpații AP5, AP1 – AP3, I1 și pe care l-au sprijinit material și moral inculpații I14, I15, I16, I11 și I2 zis ”BB” în vederea comiterii de infracţiuni, respectiv au derulat, pe raza municipiilor B., C1, C2, S şi C., activităţi de recrutare, transportare, adăpostire, transferare şi primire, în scopul exploatării sexuale a mai multor persoane de sex feminin, minore şi majore, prin constrângere fizică şi psihică, prin utilizarea de violenţe fizice şi verbale şi profitând de vădita stare de vulnerabilitate a victimelor (generată de factori ca vârsta fragedă, de lipsa experienţei de viaţă, de situaţia materială precară, existența unor copii minori în întreținere, de lipsa de educaţie şi instruire, de lipsa ocrotirii părinteşti ori de dependenţa de substanţe interzise), exercitând asupra acestora o supraveghere permanentă şi o menţinere în stare de dependenţă prin administrarea de substanţe cu efecte psihoactive, achiziţionate de la inculpatul I2 zis ”BB”, obţinând foloase patrimoniale importante din constrângerea victimelor la practicarea prostituţiei.

În data de 31.12.2015, împreună cu inculpații CI2 – RR și I7 – , au recrutat-o din mun. B. pe persoana vătămată PV3 , iar la data de 02.01.2016 au transportat-o și adăpostit-o pe aceasta în mun. C. și în mun. S, până la data de 09.02.2016, în scopul exploatării sexuale a acesteia, context în care, în perioada adăpostirii, inculpații CI2 și I4 au și exercitat asupra persoanei vătămate acte de violență, amenințări și au supravegheat-o permanent.

În data de 31.12.2015, împreună cu inculpații CI2 – RR și I7 , au recrutat-o în scopul exploatării sexuale pe persoana vătămată PV2 , iar la data de 02.01.2016 au transportat-o și adăpostit-o pe aceasta în mun. C. și S, unde au exploatat-o sexual până la data de 21.05.2016, perioadă în care au supravegheat-o permanent**,** i-au livrat în mod constant substanțe psihoactive cumpărate de la inculpatul I2 zis ”BB”, persoană care cunoștea activitatea infracțională a grupării infracționale, iar la data de 04.05.2016, împreună cu inculpata I4, au amenințat-o cu exercitarea unor acte de violență.

La începutul lunii aprilie 2016, împreună cu inculpații CI1 zis ”WW”, I10 – și CI2 au recrutat-o în scopul exploatării sexuale pe persoana vătămată PV12, profitând de vădita stare de vulnerabilitate a acesteia, după care au transportat-o din mun. B. în mun. C., unde timp de aproximativ 3 zile, la începutul lunii aprilie 2016, sus-numiții au adăpostit-o, în același scop, într-un apartament situat la adresa din str. C2 nr. 12, din mun. C., închiriat de inculpata I4 – , context în care inculpații CI2 – RR și I4 – i-au oferit substanțe psihoactive și împreună cu inculpații I10 – și CI1 zis ”WW” au supravegheat-o permanent, iar inculpatul I10 – a exercitat asupra persoanei vătămate acte de violență fizică.

La data de 01.04.2016 a primit-o de la inculpații CI3 zis ”KK” și AP2 . zis RR, pe persoana vătămată minoră PV, în vârstă de 17 ani, și profitând de starea de vădită vulnerabilitate a acesteia, împreună cu inculpatul CI2 – RR, au transportat-o din mun. C. în mun. B., S, C1 și C2, unde împreună cu inculpații CI2 – RR, I7 – și AP1 – au adăpostit-o, în perioada 01.04.2016 până la data de 14.09.2016, cu complicitatea morală a inculpatei I16 - mama victimei, în scopul exploatării sexuale, context în care inculpatul CI2 – RR a realizat o supraveghere permanentă a victimei, a exercitat asupra acesteia acte de violență și i-a livrat substanțe psihoactive, cumpărate de la inculpatul I2 zis ”BB”.

La data de 02.04.2016 a primit-o, în scopul exploatării sexuale de la inculpata I6 zisă ”GG” pe minora PV7 – , în vârstă de 16 ani - recrutată, la începutul lunii aprilie 2016, de inculpata I11, cu ajutorul inculpaților CI3 zis ”KK” și AP2 . zis ”RR”- și profitând de starea de vădită vulnerabilitate a persoanei vătămate, împreună cu inculpatul CI2 – RR și cu ajutorul inculpaților I3, I14 și I15, au transportat-o din mun. B. în mun. C., unde au adăpostit-o în perioada 02.04.2016 – 15.04.2016, context în care a lipsit-o de libertate, a agresat-o fizic și i-a livrat substanțe psihoactive, cumpărate de la inculpatul I2 zis ”BB”.

La începutul lunii mai 2016 a recrutat-o în scopul exploatării sexuale pe persoana vătămată minoră PV10, în vârstă de 16 ani, iar la data de 03.05.2016, împreună cu inculpații CI2 – RR și AP2 . zis ”RR**”**, au transportat-ope această persoană vătămată din B. în municipiul C., în același scop.

La data de 03.05.2016 a primit-o, în scopul exploatării sexuale, de la inculpații CI3 zis ”KK” și AP2 zis RR, pe persoana vătămată minoră PV9, în vârstă de 16 ani – recrutată de inculpații menționațila începutul lunii mai 2016, și profitând de starea de vădită vulnerabilitate a acesteia, au transportat-o împreună cu inculpații CI2 – RR și AP2 – din mun. B. în mun. C. și ulterior în municipiul S, unde au adăpostit-o, în perioada 03.05.2016 - 25.05.2016, în scopul exploatării sexuale, context în care au supravegheat-o permanent, i-au livrat substanțe psihoactive, cumpărate de la I2 zis ”BB”.

La data de 01.06.2016, a primit-o de la inculpatul AP3, pe persoana vătămată minoră PV5 - RR, în vârstă de 15 ani – recrutată la sfârșitul lunii mai 2016 de inculpații AP3 și CI2 – RR, cu ajutorul inculpaților AP2 . zis ”RR” și CI3 zis ”KK”, a transportat-o în mun. C2 și ulterior în mun. C., C1, S, unde împreună cu inculpații CI2 – RR și AP1 – au adăpostit-o în perioada 01.06.2016- 03.08.2016, în scopul exploatării sexuale, context în care, au supravegheat-o permanent, i-au livrat substanțe psihoactive, cumpărate de la I2 zis ”BB**”** și inculpatul CI2 a agresat-o fizic.

În perioada 02.01.2016 – 09.02.2016, împreună cu inculpații CI2-RR, I3 și I7 , au obținut sume de bani de pe urma practicării prostituției de către persoana vătămată PV3 , în mun. C. și S și i-au înlesnit acesteia activitate de prostituție, prin postarea anunțurilor pe internet și asigurarea protecției, context în care inculpatul CI2 – RR a exercitat asupra persoanei vătămate acte de violență fizică și amenințări.

În perioada 02.01.2016 – 21.05.2016, împreună cu inculpații CI2-RR, I3 și I7 – , au obținut sume de bani de pe urma practicării prostituției de către martora PV2 , în mun. C. și S și i-au înlesnit acesteia activitatea de prostituție prin postarea anunțurilor pe internet, asigurarea protecției, context în care inculpații CI2 – RR și I4 – au exercitat asupra martorei acte de violență fizică și amenințări.

În perioada 12.08.2016 – până la data de 14.09.2016, împreună cu inculpații CI2-RR, I3, A.P., I15 și I14 au obținut sume de bani de pe urma practicării prostituției de către martora PV2 , în mun. C., S și C1, și i-au înlesnit acesteia activitatea de prostituție prin postarea anunțurilor pe internet, asigurarea protecției și întreținerea copiilor minori.

În perioada 02.01.2016 – 22.01.2016, împreună cu inculpații CI2-RR, I3 și I7 – , au obținut sume de bani de pe urma practicării prostituției de către o persoană de sex feminin, cunoscută cu numele ”Ana”, neidentificată până în prezent, și i-au înlesnit acesteia activitatea de prostituție prin postarea anunțurilor pe internet și asigurarea protecției.

Începând cu data de 03.02.2016, până la data de 09.02.2016, împreună cu inculpatul CI2-RR și o persoană de sex bărbătesc cunoscută cu numele ”Iulian”, au obținut sume de bani de pe urma practicării prostituției de către o persoană de sex feminin, cunoscută cu numele ”.” din mun. S, neidentificată până în prezent, și i-au înlesnit acesteia activitatea de prostituție prin postarea anunțurilor pe internet și asigurarea protecției.

În perioada 28.01.2016 – februarie 2016, împreună cu inculpații CI2-RR și I3, au obținut sume de bani de pe urma practicării prostituției de către martora PV6 - și i-au înlesnit acesteia activitatea de prostituție, prin închirierea imobilelor, postarea anunțurilor pe internet și asigurarea protecției.

Începând cu data de 01.04.2016 și până la data de 14.09.2016, împreună cu inculpații CI2-RR, I7 - , I3, CI3, AP2 AP1 – . și I16 au obținut sume de bani de pe urma practicării prostituției de către persoana vătămată minoră PV, în vârstă de 17 ani, și i-au înlesnit acesteia activitatea de prostituție prin închirierea imobilelor, postarea anunțurilor pe internet și asigurarea protecției, context în care inculpații CI2 – RR și AP1 au exercitat asupra persoanei vătămate acte de violență fizică și amenințări.

În perioada 02.04.2016 – 10.05.2016, împreună cu inculpații CI2-RR, CI3 zis ”KK” și AP2 . zis ”RR”, au determinat-o să practice prostituția, în interesul grupării infracționale, pe inculpata I6zisă ”GG”, i-au înlesnit acesteia activitatea de prostituție (prin închirierea imobilelor, postarea anunțurilor pe internet, asigurarea protecției) și împreună cu inculpatul I3, au obținut sume de bani în urma activităților de prostituție.

În perioada 02.04.2016 - 15.04.2016, împreună cu inculpații CI2-RR, CI3, A.P 2, I14, I15 și I3, au obținut sume de bani de pe urma practicării prostituției de către persoana vătămată minoră PV7 – , în vârstă de 16 ani, și i-au înlesnit acesteia activitatea de prostituție prin postarea anunțurilor pe internet, creșterea copilului minor, asigurarea protecției, context în care inculpatul CI2 – RR a exercitat asupra persoanei vătămate acte de violență fizică și amenințări.

Timp de aproximativ 3 zile, la începutul lunii aprilie 2016, împreună cu inculpații CI2-RR, CI1 zis ”WW” și I10 – , au obținut sume de bani de pe urma practicării prostituției, de către persoana vătămată PV12, într-un apartament situat la adresa din str. C2 nr. 12 din mun. C., context în care inculpatul I10 – a exercitat asupra persoanei vătămate acte de violență fizică.

În perioada 03.05.2016 - 25.05.2016, împreună cu inculpații CI2-RR, I3, CI3 zis ”KK” și AP2 . zis ”RR” au obținut sume de bani în urma practicării prostituției de către persoana vătămată minoră PV20 , în vârstă de 16 ani, și i-au înlesnit acesteia activitatea de prostituție prin postarea anunțurilor pe internet și asigurarea protecției.

În perioada 01.06.2016- 03.08.2016, împreună cu inculpații CI2-RR, AP3, I3 și A.P., au obținut sume de bani de pe urma practicării prostituție de către persoana vătămată minoră PV5 RR, în vârstă de 15 ani, și i-au înlesnit acesteia activitatea de prostituție prin postarea anunțurilor pe internet și asigurarea protecției, context în care inculpatul CI2 – RR a exercitat asupra persoanei vătămate acte de violență fizică și amenințări.

În perioada 19.05.2016 – sfârșitul lunii iunie 2016, împreună cu inculpații CI2-RR, AP5 și I3 au obținut sume de bani de pe urma practicării prostituției de către martora MM1 și i-au înlesnit acesteia activitatea de prostituție prin închirierea imobilelor, postarea anunțurilor pe internet și asigurarea protecției.

Începând cu data de 07.08.2016, timp de aproximativ o săptămână, după ce inculpatul CI3 zis ”KK” a determinat-o pe numita PV16 să practice prostituția, în interesul grupării infracționale, inculpata I4a, împreună cu inculpații CI2-RR, AP1 – i-au înlesnit acesteia activitatea de prostituție prin închirierea imobilelor, postarea anunțurilor pe internet și asigurarea protecției, și împreună cu inculpatul I3, au obținut sume de bani de pe urma practicării prostituției.

În perioada 05.07.2016 - 28.07.2016, împreună cu inculpații CI2-RR, I3, AP1 – . și I1 au obținut sume de bani de pe urma practicării prostituției de către martora PV11, în municipiile C., S, C2 și C1 și i-au înlesnit acesteia activitatea de prostituție prin închirierea imobilelor, asigurarea transportului dintr-o localitate în alta, postarea anunțurilor pe internet și asigurarea protecției.

În perioada 05.07.2016 - 14.09.2016, împreună cu inculpații CI2-RR, I3, AP1 . și I1 au obținut sume de bani de pe urma practicării prostituției de către martora PV4, în mun. C., S, C2 și C1, și i-au înlesnit acesteia activitatea de prostituție prin închirierea imobilelor, asigurarea transportului dintr-o localitate în alta, postarea anunțurilor pe internet și asigurarea protecției.

În perioada 03.04.2016 – 14.09.2016, în mun. C. – , C1, C2 și S, împreună cu inculpatul CI2 au efectuat operațiuni cu substanțe psihoactive - Dibutylone – bk DMBDB, respectiv au cumpărat de la inculpatul I2 zis ”BB” substanțe psihoactive pe care le-au transportat și oferit spre consum martorei, PV2 – și persoanelor vătămate, PV19 PV20 - și PV10.

Pe de altă parte, privarea lor de libertate este necesară pentru înlăturarea unei stări de pericol pentru ordinea publică, concretizată în specificul infracţiunii, în urmarea produsă, în frecvenţa deosebită a infracţiunilor de acest fel în prezent, ce impune o ripostă mai fermă din partea autorităţilor care în cazul de faţă s-a concretizat într-o măsură preventivă şi, totodată este proporţională cu gravitatea acuzaţiei care li se aduc acestora.

Cât privesc aspectele de circumstanţiere personală favorabile inculpaţilor, acestea nu reprezintă împrejurări ce justifică nici revocarea măsurii arestării preventive, dar nici înlocuirea acesteia cu una mai puţin restrictivă, câtă vreme ele au fost avute în vedere la luarea acesteia, aşa cum impun exigenţele art.223 alin.3 teza finală Cod procedură penală şi, de asemenea, urmează să capete semnificaţia cuvenită la individualizarea unei eventuale sancţiuni judiciare care s-ar putea aplica inculpaţilor.

Pentru a se răspunde exigenţelor impuse de art. 5 pct. 1 lit. c CEDO, dar şi solicitării inculpatului, prin apărător, judecătorul de cameră preliminară trebuie să analizeze şi posibilitatea luării unor măsuri alternative pentru a asigura prezentarea persoanei la proces (*cauza Vrencevc Serbiei; cauza Lclieirec. Belgiei*) pentru că numai dacă acestea nu se justifică în cazul concret se poate proceda la luarea măsurii arestării preventive faţă de inculpat (*cauza McKay c Regatului Urni*).

Din acest punct de vedere, în vederea realizării scopului prevăzut de art. 202 alin. 1 N.C. proc.pen. se impune privarea de libertate a inculpatului, existând *pericolul sustragerii de la judecarea cauzei*, gravitatea pedepselor prevăzute de legiuitor pentru faptele pentru care s-a dispus punerea în mişcare a acţiunii penale reprezentând la acest moment şi în lumina celor deja arătate în paragrafele anterioare un argument în acest sens şi justificând luarea măsurii în discuţie pentru un interval de timp *rezonabil* (cerinţă satisfăcută în cauză).

În consecinţă, luarea faţă de inculpaţii din prezenta cauză a unor măsuri alternative, cum ar fi cea a arestului la domiciliu, a controlului judiciar sau a controlului judiciar pe cauţiune, prevăzute de art. 202 alin. 4 lit. b-d Cod de proc.pen. nu ar fi suficientă la acest moment, urmând să se aprecieze asupra necesităţii acestor măsuri pe parcursul procesului penal.

În sfârşit, Curtea constată că măsura preventivă a arestării se impune şi prin raportare la exigenţele art. 5 paragraful 3 din CEDO, câtă vreme se argumentează prin motive pertinente şi suficiente a o justifica şi nu contravine dispoziţiilor legale în materie.

Existenţa şi suficienţa acestor motive, judecătorul de cameră preliminară le-a examinat în ansamblul circumstanţelor particulare ale cauzei şi prin raportare la prevederile art.202 alin. 1 Cod de proc.pen., ştiut fiind că o măsură preventivă nu mai poate fi considerată legitimă atunci când nu se învederează a fi necesară pentru buna desfăşurare a procesului penal, pentru a preîntâmpina sustragerea inculpaţilor de la urmărirea penală, judecată sau executarea pedepsei ori pentru a preveni săvârşirea unei alte infracţiuni.

Având în vedere cele expuse, în baza art. 205 Cod proc.pen., cu referire la art. 203 alin. 5 şi art. 348 Cod proc.pen, va respinge ca nefondate contestaţiile formulate de către inculpaţii CI1, CI2 şi CI3, împotriva încheierii de şedinţă din data de 13.03.2017 pronunţată de Tribunalul … – Secţia .., în dosarul nr. XXX.

Văzând şi prevederile art. 275 alin. 2 CPP,

**PENTRU ACESTE MOTIVE**

**ÎN NUMELE LEGII**

**D E C I D E:**

În baza art. 205 Cod proc.pen., cu referire la art. 203 alin. 5 şi art. 348 Cod proc.pen, respinge ca nefondate contestaţiile formulate de către inculpaţii CI1, CI2 şi CI3, împotriva încheierii de şedinţă din data de …… pronunţată de Tribunalul …. – Secţia …, în dosarul nr. XXX.

Obligă pe fiecare inculpat la câte 200 lei cheltuieli judiciare către stat.

Onorariile avocaţilor din oficiu rămân în sarcina statului.

Definitivă.

Pronunţată în camera de consiliu, azi, …….

**Judecător de cameră preliminară**

**A 1003**

**Grefier,**

**...**

Red/dac.../2 ex.

Tribunalul ...