**R O M Â N I A**

**CURTEA DE APEL .... – SECŢIA ……**

**Dosar nr. ….**

**ÎNCHEIERE**

**Şedinţa publică din data de …**

Curtea constituită din:

**PREŞEDINTE: J**

**JUDECĂTOR: A1001**

**Grefier: G**

**Ministerul Public –** Parchetul de pe lângă Curtea de Apel .... - a fost reprezentat de procuror **P.**

Pe rol se află soluționarea cauzei având ca obiect apelul declarat de inculpatul X împotriva sentinţei penale nr. …......, pronunţată de Judecătoria … .... în dosarul nr. ….

La apelul nominal făcut în şedinţa publică a răspunsapelantul inculpat X,personal și asistat de apărător ales, avocat ales A1, cu împuternicire avocațială nr. …, emisă de Baroul ....., și de avocat din oficiu A2, în substituirea doamnei avocat A3, cu delegație de substituire, emisă de Baroul ...., lipsă fiind intimata parte civilă .

Procedura de citare este legal îndeplinită.

S-a făcutreferatul cauzei de către grefierul de şedinţă, după care:

**Curtea** constată încetată delegația apărătorului desemnat din oficiu pentru apelantul inculpat Xprin prezentarea avocatului ales și acordă onorariu parțial în cuantum de 100 lei.

Se procedează la audierea apelantului inculpat X, declarația acestuia fiind consemnată separat, semnată și atașată la dosarul cauzei.

**Apărătorul ales** alapelantului inculpat X s olicită încuviințarea probei cu înscrisuri în circumstanțiere constând într-o caracterizare a inculpatului.

**Reprezentantul Ministerului Public** arată că nu se opune încuviințării probei cuînscrisuri în circumstanțiere solicitată de apelantul inculpat X.

**Curtea** încuviințează proba cuînscrisuri în circumstanțiere solicitată de apelantul inculpat X și constată administrarea acesteia prin depunerea înscrisului la dosar.

Nemaifiind cereri de formulat, excepţii de invocat şi probe de administrat, **Curtea** constată cauza în stare de judecată şi acordă cuvântul în susținerea apelului.

**Apărătorul ales** alapelantului inculpat X solicită admiterea apelului și desființarea sentinței penale, urmând a se proceda la reducerea cu o treime a limitelor de pedeapsă prevăzute de lege pentru infracțiunea reținută în sarcina inculpatului cu consecința reducerii duratei pedepsei aplicate de la 3 ani închisoare la 2 ani închisoare.

În acest sens, susține că declarația dată de inculpat în apel se coroborează perfect cu declarațiile date de acesta în faza de urmărire penală, în sensul că inculpatul a împins persoana vătămată cu scopul de a părăsi apartamentul iar persoana vătămată a manifestat agresivitate față de acesta pentru a reintra în posesia telefonului mobil.

Apreciază că în mod greșit a reținut instanța de fond în cuprinsul hotărârii atacate că inculpatul ar fi exercitat acte de violență față de persoana vătămată pentru a-și asigura scăparea din apartament și pentru a păstra telefonul mobil însușit anterior fără acordul persoanei vătămate.

În condițiile în care în cauză nu este incidentă nicio circumstanță agravantă consideră că instanța de fond ar fi trebuit să facă aplicarea dispozițiilor art. 75 alin. 2 Cod penal și să dea valență dispozițiilor art. 76 Cod penal având în vedere că inculpatul a depus eforturi pentru înlăturarea sau diminuarea consecințelor infracțiunii, a colaborat cu organele de urmărire penală conducând organele de poliție către persoana căreia i-a vândut telefonul mobil.

De asemenea, din motivarea sentinței penale atacate rezultă că în cauză erau incidente și dispozițiile 75 alin. 2 lit. b Cod penal având în vedere că s-a reținut că inculpatul a săvârșit infracțiunea în mod spontan, pe timp de noapte, încercând să-și facă singur dreptate în scopul recuperării sumei de 250 de lei ce a fost plătită pentru serviciile de masaj.

Nu în ultimul rând, solicită a se avea în vedere că inculpatul, la momentul săvârșirii faptei, nu a avut sub nicio formă reprezentarea acțiunilor sale, înțelegând ulterior urmările produse.

**Reprezentantul Ministerului Public** solicită respingerea apelului ca nefondat și menținerea sentinței penale atacate, considerând că instanța de fond a făcut o corectă individualizare a pedepsei pentru atingerea scopului acesteia.

Totodată, susține că instanța de fond a aplicat inculpatului o pedeapsă orientată către minimul special dispunând și suspendarea executării pedepsei sub supraveghere.

**Apelantul inculpat** X, personal, în ultimul cuvânt, precizează că este de acord cu aspectele prezentate de apărătorul său.

**Curtea** declară închise dezbaterile și reține cauza în pronunțare.

**CURTEA,**

Având nevoie de timp pentru a delibera, în temeiul art. 391 alin. 1 Cod procedură penală, urmează să stabilească termen pentru pronunțare la data de ….

Pentru aceste motive,

**DISPUNE**

Stabilește termen pentru pronunțare la data de ….

Pronunţată în şedinţă publică azi, …..

**Preşedinte, Grefier,**

**J G**