R O M A N I A

**CURTEA DE APEL ........ - SECŢIA ………..**

# DOSAR NR. …………..

## ÎNCHEIERE/A

## Şedinţa publică din ……..

Curtea constituită din:

**PREŞEDINTE: J1**

**JUDECĂTOR: A1001**

**GREFIER: G1**

**Ministerul Public – Parchetul de pe lângă Curtea de Apel ........ a fost reprezentat de procuror P1**

Pe rol se află soluţionarea cauzei penale având ca obiect cererea de anulare a amenzii aplicate prin încheierea de şedinţă din …. pronunţată de Curtea de Apel ........-secţia ….. în dosarul nr. …. formulată de petenta **X1**.

La apelul nominal făcut în şedinţă publică nu au răspuns părţile.

Procedura de citare este legal îndeplinită.

S-a făcut referatul cauzei de către grefierul de şedinţă care învederează că a fost ataşat dosarul nr. …… al Curţii de Apel ........-secţia ….. şi că a fost depusă de către petenta X1 o cerere prin care solicită judecarea cauzei în lipsă, din motive medicale.

Nefiind cereri prealabile de formulat şi excepţii de invocat, Curtea acordă cuvântul asupra cererii formulate de petenta X1.

**Reprezentantul Ministerului Public** solicită respingerea cererii de anulare a amenzii judiciare formulată de petentă având în vedere că la termenul din ….., fiind contactată telefonic de către instanţa de judecată, a comunicat că nu se prezintă la termen fără a motiva absenţa în faţa Curţii de Apel.

Apreciază că, în mod corect, instanţa de apel a aplicat sancţiunea judiciară a amenzii având în vedere că petenta nu şi-a asigurat substituirea la acel termen de judecată.

**CURTEA,**

Deliberând, constată următoarele:

Prin cererea înregistrată la data de 22.12.2016, petenta X1, în calitate de avocat al inculpatei S.C. S1 în dosarul penal nr…… aflat pe rolul Curții de Apel ........ – Secția …., a solicitat, în temeiul art.284 alin.2 C. pr. pen., anularea amenzii judiciare în cuantum de 3000 lei, care i-a fost aplicată prin încheierea din 13.12.2016, în temeiul art.283 alin.3 C. pr. pen. , ca urmare a neprezentării în vederea asigurării apărării inculpatei menţionate.

În motivarea cererii, petenta a susținut că în data de 13.12.2016 a avut calitatea de apărător ales şi în alte cauze aflate pe rolul instanţelor din Călăraşi, la ora 8:30 intrând în sală la Judecătoria ......cu intenția de a lua o cauză, după care să plece la ........ pentru a ajunge la Curtea de Apel , în jurul orelor 09:00 – 09:30.

Petenta menționează că la Judecătoria ......a notat dosarul la priorități, pe lista de amânări, însă a intrat procurorul de ședință și s-au luat câteva dosare penale, astfel că nu a reușit să plece spre instanța din ........ pentru a ajunge în timp util și nici să-și asigure substituirea.

În subsidiar, petenta a solicitat reducerea cuantumului amenzii , având în vedere că în cei 20 de ani de activitate nu a fost sancționată niciodată, precum și faptul că este pensionată pe caz de boală, veniturile pe care le realizează din profesia de avocat fiind de 3500 – 4500 lei/lună.

În susținerea cererii, au fost depuse, în copie, următoarele înscrisuri: încheierea din ….. din dosarul nr. …., legitimația de serviciu, cartea de identitate, cupon pensie medicală, cupon indemnizație handicap, decizie medicală, adeverință venituri eliberată de barou.

Examinând cererea în procedura instituită de dispozițiile art. 284 din Codul de procedură penală, Curtea apreciază că se impune reducerea cuantumul amenzii judiciare aplicate petentei prin încheierea de şedinţă din data de …, în dosarul nr……, de la 3000 lei la 500 lei.

PENTRU ACESTE MOTIVE

ÎN NUMELE LEGII

D I S P U N E:

Admite cererea formulată de petenta X1

Reduce cuantumul amenzii judiciare aplicate petentei prin încheierea de şedinţă din data de …., în dosarul nr……, de la 3000 lei la 500 lei.

Cheltuielile judiciare rămân în sarcina statului.

Definitivă.

Pronunţată în camera de consiliu azi, …….

PREŞEDINTE, JUDECĂTOR,

J1 A1001

GREFIER,

G1