Document finalizat

Cod ECLI ECLI:RO:…………….

Operator de date cu caracter personal …………. HOT.7

**Dosar nr……………. -** **dizolvare societate –**

**R O M A N I A**

**CURTEA DE APEL …………….**

**SECŢIA …………**

**D E C I Z I A NR. ………..**

**Şedinţa publică din ………….**

**Preşedinte …………**

**Judecător A1000**

**Grefier …………..**

Pe rol, judecarea apelului declarat de pârâta P1S**,** cu sediul în mun. S, str. ……….. jud. S împotriva sentinţei nr…**……** din **………. a** Tribunalului ……. – Secţia ……. (dosar nr……….), reclamant-intimat fiind **ONRC – Oficiul Registrului Comerţului de pe lângă Tribunalul ……….,** cu sediul în mun. S**,** ……….. jud. S.

La apelul nominal au lipsit părţile.

Procedura de citare este legal îndeplinită.

S-a făcut referatul cauzei, învederându-se instanţei că apelul este legal timbrat conform chitanţei aflată la fila 10 dosar.

Instanţa, procedând în conformitate cu disp. art. 131 alin. 1 din NCodul de proc. civ., se declară competentă general, material şi teritorial să soluţioneze pricina, în temeiul art. 96 pct. 2 din acelaşi act normativ, rap. la art. 237 alin. 5 din Legea nr. 31/1990 şi, văzând lipsa părţilor şi faptul că s-a solicitat judecarea în lipsă, constată apelul legal timbrat şi în stare de judecată, rămânând în pronunţare.

După deliberare,

**C U R T E A,**

Asupra apelului de faţă, constată că, prin cererea înregistrată pe rolul Tribunalului ………. - Secţia …….. sub nr. ……. din data de …….., reclamantul OFICIUL REGISTRULUI COMERŢULUI DE PE LÎNGĂ TRIBUNALUL ……… a solicitat dizolvarea pârâtei P1S, arătând în motivare că a rămas în pasivitate cu privire la depunerea actelor pentru prelungirea sediului social al societăţii.

Pârâta nu a depus întâmpinare.

**Prin sentinţa nr. ……., Tribunalul ….. – Secţia ……..** a admis cererea reclamantului şi a dispus dizolvarea societăţii-pârâte, cu efectuarea cuvenitelor menţiuni ale acestei dizolvări în evidenţele Oficiului Registrului Comerţului S şi publicarea sentinţei în Monitorul Oficial al României – partea a-IV-a.

**Pentru a hotărî astfel**, prima instanţă a reţinut, în esenţă, că deşi potrivit disp. art. 21 lit. a) și h) coroborate cu cele ale art. 22 alin. 1 din Legea nr. 26/1990 privind registrul comerţului, republicată, cu modificările şi completările ulterioare, obligaţia de actualizare a datelor cu privire la sediul social al societăţii şi condiţiile în care acesta trebuie să le îndeplinească erau cunoscute de pârâtă încă de la înfiinţare, contrar acestor dispoziţii, pârâta a rămas în pasivitate, reprezentanţii acesteia neefectuând demersurile necesare la Oficiul Registrului Comerţului.

**Împotriva acestei sentinţe**, în termen legal, a declarat apel pârâta P1S, criticând-o pentru nelegalitate şi netemeinicie.

În dezvoltarea motivelor de apel, apelanta a arătat, în esenţă, că nu a reușit să afle dacă s-a publicat sau nu hotărârea în Monitorul Oficial al României partea a IV-a, întrucât accesul pentru justițiabili este total netransparent; că, adresa sediului social nu a fost modificată niciodată, iar pe portalul ONRC nu se mai afișează dacă o persoană juridică are sau nu sediul expirat, în dreptul societății în discuție figurând status-ul „în funcțiune” și că abaterea a fost înlăturată prin intrarea în legalitate, depunând la dosar dovada valabilității sediului social.

Prin întâmpinarea depusă la dosar, intimatul-reclamant a precizat că apelanta a depus la ORC S actele pentru prelungirea valabilității sediului cu cererea nr. ……./6.02.2019, admisă prin rezoluția nr. ……….12.02.2019.

***Examinând legalitatea şi temeinicia sentinţei atacate****, prin prisma actelor şi lucrărilor dosarului şi a criticilor invocate, Curtea constată că apelul este fondat pentru următoarele considerente*:

După pronunţarea sentinţei apelate, pârâta a făcut dovada valabilităţii sediului, pentru lipsa căreia s-a dispus dizolvarea sa, conform art. 237 alin.1 lit. „c” din Lg.31/1990 rep., astfel încât, în mod evident dizolvarea societăţii nu mai poate subzista pe acest temei legal, situaţia de fapt prezentă fiind diferită de cea reţinută de prima instanţă.

Prin urmare, conform art. 480 alin. 2 NCod proc. civ., se va admite apelul, se va schimba în totalitate sentinţa atacată şi, în rejudecare, se va respinge, ca nefondată, acţiunea reclamantului.

Pentru aceste motive,

În numele **LEGII,**

**D E C I D E:**

Admite apelul declarat de pârâta **P1S,** cu sediul în mun. S, str. ……….. jud. S împotriva sentinţei nr…**……… a** Tribunalului ……… – Secţia ……… (dosar nr………….), reclamant-intimat fiind **ONRC – Oficiul Registrului Comerţului de pe lângă Tribunalul ……….,** cu sediul în mun. S**,** ……….., jud. S.

Schimbă în totalitate sentinţa nr. …….. a Tribunalului ……– Secţia ……… şi, în rejudecare,

Respinge acţiunea, ca nefondată.

Definitivă.

Pronunţată în şedinţa publică din ………

**Preşedinte, Judecător, Grefier**,

Red. A1000

Jud. …….

Tehnored. …….

4 ex. – ………..