**CURTEA DE APEL .... - SECŢIA ………… HOT.11**

**DOSAR NR. ...**

**ÎNCHEIERE**

Şedinţa publică din data de ...

Curtea compusă din:

**PREŞEDINTE: A 1003**

**JUDECĂTOR: ...**

GREFIER: ....

**Ministerul Public - Parchetul de pe lângă Curtea de Apel ............ reprezentat de procuror .....**

Pe rol se află soluţionarea cauzei penale având ca obiect apelul declarat de inculpata XY împotriva sentinţei penale nr. XXX din 21.04.2016 pronunţată de Judecătoria ....., în dosarul nr. ...

La apelul nominal făcut în şedinţă publică **se prezintă *apelanta-inculpată A.I.*** aflat în stare de arest preventiv și asistat de apărător din oficiu-avocat AvoO..

Procedura de citare este legal îndeplinită.

S-a făcut referatul cauzei de către grefierul de şedinţă, după care,

***Apelanta-inculpată A.I.***, având cuvântul, solicită amânarea cauzei pentru a-şi angaja apărător ales şi pentru încheierea unui acord de mediere.

***Curtea*** pune in discuţie cererea de amânare, pentru lipsă de apărare, formulată de către apelanta inculpată A.I..

***Reprezentantul Ministerului Public*** arată că nu se opune amânării cauzei.

***Curtea,*** *în baza art. 362 al.2 Codul de procedură penală raportat la art. 208 pct.4 Cod procedură penală, pune în discuţie legalitatea şi temeinicia măsurii arestării preventive a apelantei-inculpate A.I..*

***Reprezentantul Ministerului Public*,** având cuvântul, solicită menținerea măsurii arestării preventive, apreciind că temeiurile avute în vedere la luarea acestei măsuri se mențin și la acest moment procesual, raportat la natura infracțiunii pentru care acesta a fost trimis în judecată şi condamnat în primă instanţă și perseverenţa infracţională de care dă dovadă inculpata, acesta săvârşind fapta in stare de recidivă, împrejurare faţă de care apreciază că există riscul săvârşirii de noi fapte penale.

***Apărătorul din oficiu al apelantei-inculpate A.I.*,** având cuvântul, solicită revocarea măsurii arestării preventive a inculpatului, urmând a se avea în vedere circumstanţele personale ale inculpatei, in cauză existând garanţii în sensul că acesta se va prezenta la fiecare termen de judecată.

In subsidiar, solicită a se lua faţă de inculpată măsura arestului la domiciliu.

***Apelanta-inculpată A.I.*,** personal, în ultimul cuvânt, arată că achiesează la concluziile apărătorului său.

**C U R T E A**

***Asupra verificării legalității și temeiniciei măsurii arestării preventive a apelantei-inculpate A.I.:***

*Analizând actele şi lucrările dosarului*, **Curtea** constată că subzistă temeiurile care au determinat luarea, ulterior menținerea măsurii arestării preventive a inculpatei, iar o atare măsură procesuală este în continuare necesară pentru a se asigura buna desfășurare a procesului penal.

Față de apelanta-inculpată A.I. sunt incidente dispoziţiile art. 223 alin. 2 Cod de procedură penală, deoarece acesta este judecată în cel de-al doilea grad de jurisdicție pentru săvârşirea faptei prevăzute de art. 229 NCPP, ale căror limite speciale de pedeapsă respectă exigenţele textului.

Curtea subliniază că probele administrate în cauză susţin în continuare o suspiciune rezonabilă că acesta a comis infracţiunea dedusă judecăţii, prin gravitatea ridicată şi prin reacţia puternică de dezaprobare a societăţii faţă de astfel de fapte, creându-se o stare de nelinişte capabilă să justifice arestarea preventivă, fiind satisfăcute astfel şi prevederile art. 5 parag. 1 lit. c şi parag. 3 din Convenţia pentru apărarea drepturilor omului şi a libertăţilor fundamentale .

Pentru aceste considerente, constatând că temeiurile care au stat la baza măsurii arestării preventive nu au suferit modificări, în baza art. 362 alin. 2 coroborat cu art. 208 alin. 4 Cod de procedură penală, Curtea va menţine măsura arestării preventive a inculpatei A.I..

**D I S P U N E:**

***Asupra verificării legalității și temeiniciei măsurii arestării preventive a apelantei-inculpată A.I.:***

Constată legalitatea şi temeinicia măsurii arestării preventive .

Menţine starea de arest preventiv a inculpatei A.I..

Pune in vedere apelantei inculpate ca in situaţia in care doresc să-şi angajeze apărător ales să facă acest lucru până la următorul termen de judecată, astfel încât acesta să nu solicite amânarea cauzei pentru pregătirea apărării.

Definitivă.

Pronunţată în şedinţă publică, azi ………..

**Preşedinte, Grefier,**

***A 1003 ...***