**HOT. 18** **COD** **A1008**

**Dosar nr. .....................**

ROMÂNIA

CURTEA DE APEL ..............

SECŢIA .................

**Î N C H E I E R E**

**Şedinţa publică din data de .......................**

Instanţa constituită din:

Preşedinte A1008

Judecător .....................

Grefier ....................

Ministerul Public – Parchetul de pe lângă Curtea de Apel ............ –

reprezentat prin procuror ......................

Pe rol se află judecarea cererii de prelungire a dreptului de a conduce un autovehicul pe drumurile publice formulată de inculpatul **B**, prezentul dosar asociat fiind creat în dosarul privind apelul declarat de acesta împotriva sentinţei penale nr. ......... din data de .......... pronunţată de Judecătoria ....... în dosarul nr. ..............

La apelul nominal, făcut în şedinţa publică, se prezintă inculpatul apelant B asistat de avocat A1, în substituirea avocatului desemnat din oficiu A2, avocat A3, în substituirea avocatului ales A4, pentru părţile civile apelante C, D, F şi G, şi avocat ales A5 şi avocat A6, în substituirea avocatului ales A7, pentru partea responsabilă civilmente intimată X .........., lipsă fiind părţile civile apelante C, D, F, G şi E, partea civilă intimată Spitalul Judeţean de Urgenţă ..........., partea responsabilă civilmente intimată X ........, persoanele vătămate intimate I, J, K, L, H, M, N, O şi P.

Procedura de citare este legal îndeplinită.

Se face referatul cauzei de către grefierul de şedinţă, după care:

Nefiind cereri de formulat sau excepţii de invocat, aşa cum au arătat cei prezenţi, Curtea constată cererea în stare de judecată şi acordă cuvântul în dezbaterea acesteia.

*Avocat A1*, pentru inculpatul B, având cuvântul, solicită admiterea cererii aşa cum a fost formulată.

*Avocat A3*, pentru părţile civile apelante C, D, F şi G, *avocat A5* şi *avocat A6*, pentru partea responsabilă civilmente intimată X ........., arată că sunt de acord.

*Procurorul*, având cuvântul, solicită admiterea cererii.

*Inculpatul B*, în ultimul cuvânt, solicită admiterea cererii.

Declarând închise dezbaterile, instanţa rămâne în pronunţare.

După deliberare,

**C U R T E A,**

Asupra cererii de faţă, constată următoarele:

Prin cererea formulată în scris, adresată acestei instanţe şi înregistrată la data de ............., inculpatul B a solicitat prelungirea dreptului de conducere a unui autovehicul pe drumurile publice pentru o perioadă de 30 de zile, începând cu data de ..........01.2019.

**Analizând cererea formulată, Curtea constată că aceasta este întemeiată, pentru următoarele considerente:**

Numitul B are calitatea de inculpat apelant în dosarul penal nr. ......... al Curţii de Apel ........ – Secţia .........., fiind trimis în judecată sub aspectul săvârşirii infracţiunii de ucidere din culpă prev. de art. 192 Cod penal şi infracţiunii de vătămare corporală din culpă prev. de art. 196 Cod penal.

Prin sentinţa penală nr. ....... din data de ............ pronunţată de Judecătoria .......... în dosarul nr. ............, în baza art. 396 alin. 1 şi 2 din Codul de Procedură penală, a fost condamnat inculpatul B:

- pentru săvârşirea infracţiunii de ucidere din culpă, prevăzută de art.192 alin. (2) şi (3) din Codul penal, la pedeapsa de 3 (trei) ani închisoare (victime V1 şi V2), părţi civile fiind C, D, F şi G, toţi prin reprezentant convenţional avocat A4, E, Spitalul Judeţean de Urgenţă ................., persoane vătămate I, J, K, L, P, H, M, N, O, toţi cu domiciliul ales pentru comunicarea actelor de procedură la Societatea Civilă Profesională de Avocaţi ............ din municipiul .......... şi parte responsabil-civilmente X ............, prin reprezentant convenţional Cabinet de Avocat A8 şi prin mandatar legal Biroul Asigurătorilor de Autovehicule din România;

- pentru săvârşirea infracţiunii de vătămare corporală din culpă, prevăzută şi pedepsită de art.196 alin.(2) şi (3) din Codul penal, la pedeapsa de 6 (şase) luni închisoare, persoană vătămată fiind I, parte responsabil-civilmente X-..........., reprezentată convenţional de Cabinet de Avocat A8 şi prin mandatar legal Biroul Asigurătorilor de Autovehicule din România;

În baza art.38, alin.1, art.39 lit.b, din Codul penal, au fost contopite pedepsele aplicate inculpatului, inculpatul dispunându-se să execute pedeapsa rezultantă de 3 (trei) ani şi 2 (două) luni închisoare, formată din pedeapsa principală de 3 ani închisoare, la care s-a adăugat 2 luni închisoare, reprezentând 1/3 din cealaltă pedeapsă de 6 luni închisoare.

În baza art. 19-25 şi art. 396 - 397 Cod proc. Penală, raportat la art. 1357 şi art. 1381 din Codul civil, prevederile legii nr. 136/1995 în vigoare la data producerii accidentului, privind asigurările de răspundere civilă şi Normele A.S.F nr. 23/2014, a fost admisă în parte acţiunea civilă, formulată de părţile civile C, D, F şi G, toţi prin reprezentant convenţional avocat A4, partea civilă E și partea civilă Spitalul Judeţean de Urgenţă ............., şi în consecinţă:

A fost obligat asiguratorul de răspundere civilă - X-........, reprezentat convenţional de Cabinet de Avocat A8, şi mandatar legal Biroul Asigurătorilor de Autovehicule din România, prin subrogarea sa în obligaţiile de plată ale inculpatului, să plătească părților civile C și D, în calitate de părinți ai victimei, suma de 3.000 Euro, cu titlu de daune materiale (cheltuieli de înmormântare, contravaloare obiecte funerare, cheltuieli parastase tradiționale), la care s-a dispus că se adaugă dobânzi legale, începând cu data rămânerii definitive a sentinţei şi până la data achitării efective a debitului.

A fost obligat asiguratorul de răspundere civilă - X-.........., reprezentat convenţional de Cabinet de Avocat A8, şi mandatar legal Biroul Asigurătorilor de Autovehicule din România, prin subrogarea sa în obligaţiile de plată ale inculpatului, să plătească părților civile C și D, în calitate de părinți ai victimei, câte 10.000 Euro, părții civile F, în calitate de soră a victimei, suma de 5.000 Euro și părții civile G, în calitate de bunică a victimei, suma de 3.000 Euro, cu titlu de daune morale, la care s-a dispus că se adaugă dobânzi legale, începând cu data rămânerii definitive a sentinţei şi până la data achitării efective a debitului.

A fost obligat asiguratorul de răspundere civilă - X-..........., reprezentată convenţional de Cabinet de Avocat A8 şi mandatar legal Biroul Asigurătorilor de Autovehicule din România, prin subrogarea sa, în obligaţiile de plată ale inculpatului, să plătească părții civile E, în calitate de soție a victimei, suma de 8.000 Euro, cu titlu de daune morale.

A fost obligat asiguratorul de răspundere civilă - X-............, reprezentată convenţional de Cabinet de Avocat A8 și mandatar legal Biroul Asigurătorilor de Autovehicule din România, prin subrogarea sa în obligaţiile de plată ale inculpatului, să plătească părții civile Spitalul Judeţean de Urgenţă ..............., suma de 4.222,75 lei, cu titlu de daune materiale (contravaloarea serviciilor medicale acordate victimei V1 și persoanei vătămate I).

S-a constatat că persoanele vătămate I, J, K, L, P, H, M, N și O, toţi cu domiciliul ales pentru comunicarea actelor de procedură la Societatea Civilă Profesională de Avocaţi ........... din municipiul ............, nu s-au constituit părţi civile în prezenta cauză, urmând să-şi valorifice pretenţiile civile pe calea unei acţiuni civile separate.

În baza art.276, alin.1 şi 2 din Codul de procedură penală, raportat la art.1357 şi art. 1381 din Codul civil, prevederile legii nr.136/1995, în vigoare la data producerii accidentului, privind asigurările de răspunderea civilă şi Normele A.S.F nr.23/2014, a fost obligat asiguratorul de răspundere civilă - X-........, reprezentat convenţional de Cabinet de Avocat A8, şi mandatar legal Biroul Asigurătorilor de Autovehicule din România, prin subrogarea sa în obligaţiile de plată ale inculpatului, să plătească părților civile C și D, în calitate de părinți ai victimei, părții civile F, în calitate de soră a victimei și părții civile G, în calitate de bunică a victimei, suma de 5.000 lei, cu titlu de cheltuieli de judecată, conform chitanţei depuse la dosar.

În baza art.111, alin.6 din OUG 195/2002, a fost admisă cererea formulată de inculpat şi s-a dispus prelungirea dovezii provizorii de circulaţie, eliberată în prezenta cauză, pentru o perioadă de cel mult 30 zile, începând cu data de ........10.2018, dar nu mai mult de data rămânerii definitive a sentinţei.

În baza art. 274, alin. 1 Cod procedură penală, a fost obligat inculpatul B, să plătească statului, 3.500 lei, cu titlu de cheltuieli judiciare.

Pe parcursul soluţionării cauzei în fond, prima instanţă a prelungit, succesiv, dreptul de circulaţie al inculpatului B pentru intervale de 30 de zile, ultima prelungire fiind valabilă 30 de zile, începând cu data de .........10.2018.

De asemenea, instanţa de control judiciar a prelungit, succesiv, dreptul de circulaţie al inculpatului B, ultima prelungire fiind valabilă 30 de zile, începând cu data de ......12.2018, dar nu mai târziu de data pronunţării hotărârii definitive în dosarul penal nr. ......./....../... al Curţii de Apel ............

Prin cererea înregistrată la data de ............ şi care face obiectul prezentului dosar asociat, inculpatul B a solicitat prelungirea dreptului de conducere a unui autovehicul pe drumurile publice.

Potrivit art. 111 al. 4 din O.U.G. 195/2002, astfel cum a fost modificat prin Ordonanţa de Urgenţă a Guvernului nr. 146/2008, în urma deciziei nr. 742/2008 pronunţată de Curtea Constituţională, şi prin Legea nr. 255/2013: *„Permisul de conducere al conducătorului de autovehicul sau de tramvai, implicat într-un accident de circulaţie din care a rezultat uciderea sau vătămarea corporală a unei persoane, se reţine de către poliţia rutieră dacă acesta a încălcat o regulă de circulaţie, eliberându-se dovada înlocuitoare fără drept de circulaţie, în situaţia în care regula de circulaţie încălcată este una dintre cele prevăzute la art. 102 alin. (3) lit. a) şi c), sau dovada înlocuitoare cu drept de circulaţie pentru o perioadă de 15 zile, în celelalte cazuri.”.*

Dispoziţiile alin. 6 ale aceluiaşi articol prevăd că, *„La cererea titularului permisului de conducere reţinut în condiţiile alin. (1) lit. b) sau ale alin. (4), procurorul care efectuează urmărirea penală sau exercită supravegherea cercetării penale ori, în faza de judecată, instanţa de judecată învestită cu soluţionarea cauzei poate dispune prelungirea dreptului de circulaţie, cu câte cel mult 30 de zile, până la dispunerea neînceperii urmăririi penale, scoaterii de sub urmărire penală ori încetării urmăririi penale sau, după caz, până la rămânerea definitivă a hotărârii judecătoreşti. Modul de soluţionare a cererii de prelungire a dreptului de circulaţie se comunică şi şefului poliţiei rutiere pe raza căreia s-a comis fapta.*”.

Aşadar, în prezenta fază procesuală, instanţa de control judiciar este competentă a dispune prelungirea asupra dreptului de circulaţie al inculpatului.

Faţă de situaţia de fapt anterior prezentată, raportat la condiţiile concrete de comitere a infracţiunilor ce i se impută şi la persoana acestuia, în aplicarea dispoziţiilor normative la care s-a făcut trimitere în cele ce preced, constatând întemeiată cererea formulată de inculpat, Curtea va admite cererea de prelungire a dreptului de a conduce un autovehicul pe drumurile publice formulată de inculpatul B.

În temeiul art. 111 alin. 6 din O.U.G. nr. 195/2002 se va dispune prelungirea dreptului de a conduce un autovehicul pe drumurile publice al inculpatului pentru o perioadă de 30 de zile, începând cu data .......01.2019, dar nu mai târziu de data pronunţării hotărârii definitive în dosarul penal nr. ............ al Curţii de Apel .......... – Secţia .....................

Măsurile dispuse prin prezenta se vor comunica Inspectoratului de Poliţie Judeţean ........... – Serviciul Rutier, conform art. 111 alin. 6 teza finală din O.U.G. nr. 195/2002 republicată, cu completările şi modificările ulterioare.

**PENTRU ACESTE MOTIVE,**

**ÎN NUMELE LEGII,**

**DISPUNE:**

Admite cererea de prelungire a dreptului de a conduce un autovehicul pe drumurile publice formulată de inculpatul **B** (fiul lui ....... şi ......., născut la data de ........., în oraşul ........, jud. .........., domiciliat în comuna .........., sat ........., nr.........., judeţul ........., de cetăţenie română, posesor al C.I. seria ....., nr. ........ eliberată de ................, CNP ................).

În temeiul art. 111 alin. 6 din O.U.G. nr. 195/2002 dispune prelungirea dreptului de a conduce un autovehicul pe drumurile publice al inculpatului pentru o perioadă de 30 de zile, începând cu data .........01.2019, dar nu mai târziu de data pronunţării hotărârii definitive în dosarul penal nr. ......... al Curţii de Apel .......... – Secţia ................

Măsurile dispuse prin prezenta se vor comunica Inspectoratului de Poliţie Judeţean ....... – Serviciul Rutier, conform art. 111 alin. 6 teza finală din O.U.G. nr. 195/2002 republicată, cu completările şi modificările ulterioare.

Definitivă.

Pronunţată în şedinţă publică, astăzi, .....................

**Preşedinte, Judecător, Grefier,**

A 1008

Red. A1008

Tehnored. ..........

23 ex./..................