Cod ECLI ... HOT.18

**RO M Â N I A**

**CURTEA DE APEL ...– SECŢIA ……………**

**Dosar nr. ...**

**Decizia penală nr. ...**

Şedinţa publică din data de ...

Curtea compusă din:

**PREŞEDINTE: A 1003**

**JUDECĂTOR: ...**

GREFIER: ...

**Ministerul Public - Parchetul de pe lângă Curtea de Apel ... reprezentat de procuror ...**

Pe rol se află soluţionarea cauzei penale având ca obiect apelul, după recalificare, declarat de către **petentul P.** împotriva încheierii din data de ... pronunţate de Curtea de Apel ... – Secţia ………, în dosarul nr. XXX.

La apelul nominal făcut în şedinţă publică a răspuns petentul **P.**, personal.

Procedura de citare este legal îndeplinită.

S-a făcut referatul cauzei de către grefierul de şedinţă, după care:

***Reprezentantul Ministerului Public*** invocă excepţia necompetenţei soluţionării prezentei cauze de către Curtea de Apel .... şi solicită declinarea prezentei cauze in favoarea Înaltei Curţii de Casaţie si Justiţie, apelul declarat în prezenta cauză vizând o soluţie pronunţată de către Curtea de Apel ....

***Petentul P.*** arată că este de acord cu declinarea prezentei cauze. Totodată, solicită ca prezenta cauză să fie înaintată către Înalta Curte de Casaţie si Justiţie cât mai repede.

***Curtea*** declară dezbaterile închise şi reţine cauza în pronunţare.

**C U R T E A**

Asupra prezentului apel.

La data de 3.12.2015, numitul P. a criticat încheierea judecătorului de cameră preliminară din data de 12.11.2015, pronunţată în dosarul nr. XXX al Curţii de Apel ... Secţia ……., prin care i s-a respins plângerea împotriva soluţiei de netrimitere în judecată, emisă prin ordonanţa nr. ……. din 17.07.2015 a Parchetului de pe lângă Curtea de Apel ........

Calea de atac declarată de către petent, intitulată „*revizuire”*, a fost înregistrată pe rolul Curţii de Apel ... Secţia a II a penală, complet de cameră preliminară.

Cum în materie penală, căile de atac împotriva hotărârilor judecătoreşti pot fi exercitate în condiţiile strict prevăzute de normele de procedură şi pentru a aprecia cu privire la legitimarea procesuală de a formula cale de atac împotriva hotărârii date în procedura prevăzută de art. 340 Cod proc.pen., judecătorul din oficiu, a recalificat calea de atac formulată de către petent drept apel, în raport de exigenţele art.408 Cpp, cu referire la art.4251 alin.1 Cpp şi art.452 şi urm. Cpp.

S-a reținut, în acest sens, că prin cererea petentului s-a criticat hotărârea judecătorului de cameră preliminară si atâta vreme cât, revizuirea şi contestaţia ca si căi de atac sunt expres si limitativ prevăzute de lege, în conformitate cu prevederile art. 111 alin. 2 lit. a din Regulamentul de Ordine Interioară prezenta cauză se impune a fi analizată de către un complet de apel.

La termenul din 24.03.2016, în faţa instanţei de apel legal constituită, reprezentantul Ministerului Public a invocat excepţia necompetenţei materiale de soluţionare a prezentei cauze de către Curtea de Apel ... şi a solicitat declinarea acesteia in favoarea Înaltei Curţii de Casaţie si Justiţie, întrucât în cauză e vizată o soluţie pronunţată de către Curtea de Apel ....

Analizând actele şi lucrările dosarului, în raport de excepţia invocată şi de exigenţele art. 40 alin. 2. teza I Cod proc.pen, Curtea constată excepţia fondată şi o va admite ca atare, întrucât, potrivit textului de lege invocat, *Înalta Curte de Casaţie şi Justiţie judecă apelurile împotriva hotărârilor penale pronunţate în primă instanţă de curţile de apel.*

Având în vedere cele expuse, în baza art. 50 Cod proc.pen, cu referire la art. 47 şi 40 alin. 2. teza I Cod proc.pen, Curtea va admite excepţia de necompetenţă materială a Curţii de Apel ... şi va declina competenţa de soluţionare a apelului formulat de către petentul P. împotriva încheierii judecătorului de cameră preliminară din data de 12.11.2015, pronunţată în dosarul nr. XXX al Curţii de Apel ... Secţia a II a penală în favoarea Înaltei Curţi de Casaţie şi Justiţie.

În baza art. 275 alin. 3 Cod proc.pen., cheltuielile judiciare vor rămâne în sarcina statului.

**PENTRU ACESTE MOTIVE**

**ÎN NUMELE LEGII**

**DECIDE:**

În baza art. 50 Cod proc.pen, cu referire la art. 47 şi 40 alin. 2. teza I Cod proc.pen, Curtea admite excepţia de necompetenţă materială a Curţii de Apel ....

Declină competenţa de soluţionare a apelului formulat de către petentul P. împotriva încheierii judecătorului de cameră preliminară din data de 12.11.2015, pronunţată în dosarul nr. XXX al Curţii de Apel ... Secţia ……… în favoarea Înaltei Curţi de Casaţie şi Justiţie.

În baza art. 275 alin. 3 Cod proc.pen., cheltuielile judiciare rămân în sarcina statului.

Fără cale de atac.

Pronunţată în şedinţă publică, azi, ...

PREŞEDINTE, JUDECĂTOR,

A 1003 ...

GREFIER,

...

Red./Dact. ...

Curtea de Apel ... Secţia …………. ...