**R O M Â N I A**

CURTEA DE APEL ............

Secţia penală

Dosar nr. ..........

**ÎNCHEIERE**

Şedinţa din Camera de consiliu din data de ..............

Instanţa constituită din:

*Complet de judecată F2-2018:*

**Preşedinte:** **A1005- judecător**

*Grefier:* .................

Pe rol se află soluţionarea cererii de abţinere formulată de doamna judecător R din cadrul Tribunalului ........., Secţia penală în dosarul penal nr...............având ca obiect contestaţia formulată de inculpaţii I1 şi I2 împotriva încheierii de Cameră de Consiliu nr.....din ...........a Judecătoriei ..............

Dezbaterile în cauza de faţă s-au desfăşurat în conformitate cu dispoziţiile art. 369 alin. 1 Cod procedură penală.

La apelul nominal făcut în şedinţa din camera de consiliu se constată lipsa părţilor.

Procedura fără citarea părţilor.

**C U R T E A**

Constată că prin adresa nr..........din 22.07.2020, Tribunalul .......... – Secţia penală, a sesizat Curtea de Apel ...... – Secţia penală, pentru desemnarea altei instanţe egale în grad cu Tribunalul ..........., din circumscripţia teritorială a Curţii de Apel ........, pentru a se proceda la soluționarea contestației, formulată în temeiul art.207 Cod procedură penală, în complet legal constituit.

La nivelul Tribunalului ........ – Secţia penală, nu s-a putut forma în mod legal completul de judecată în vederea soluţionării contestaţiei formulată de inculpaţii I1 şi I2 împotriva încheierii de Cameră de Consiliu nr........din data de ....a Judecătoriei ......., întrucât în cauză judecători de drepturi şi libertăţi au fost doamnele judecător R şi M, doamna judecător E este în concediu de odihnă, iar singurul judecător compatibil la nivelul secţiei penale este doamna judecător C.

Totodată, la adresa menţionată a fost anexată cererea de abţinere formulată de doamna judecător R în temeiul art.64 alin.4 Cod procedură penală.

Având în vedere faptul că la nivelul Tribunalului ........, Secţia penală, nu poate fi constituit în mod legal completul de judecată pentru soluţionarea cererii de abţinere, Curtea, luând în considerare că doamna R a exercitat atribuţii de judecător de drepturi şi libertăţi în cauză, făcând parte din completul care a pronunţat încheierea nr......din ....a Tribunalului ...... (dosar nr..........), constată că nu poate participa la soluţionarea prezentelor contestaţii fiind incident cazul de incompatibilitate prevăzut de art.64 alin.4 Cod procedură penală. drept urmare, Curtea va admite, în temeiul art.68 alin.8, raportat la art,64 alin.4 Cod procedură penală, cererea de abţinere formulată de doamna judecător R.

Potrivit art. 68 alin.91 din Codul de procedură penală, *în cazul în care se admite abţinerea sau recuzarea, dacă instanţa competentă pentru soluţionarea cauzei este organizată pe secţii şi nu se poate desemna un judecător de la secţia corespunzătoare a acestei instanţe, soluţionarea cauzei se realizează de o altă secţie a aceleiaşi instanţe, care are aceeaşi specializare. Dacă nu există o secţie cu aceeaşi specializare, judecătorul de la instanţa ierarhic superioară desemnează o altă instanţă egală în grad cu instanţa în faţa căreia s-a formulat declaraţia de abţinere sau cererea de recuzare, din circumscripţia aceleiaşi curţi de apel sau din circumscripţia unei curţi de apel învecinate.*

Analizând situaţia ivită în dosarul nr.........., se constată că solicitarea adresată de Tribunalul ......... – Secţia penală, este întemeiată, la nivelul acestei instanţe neputându-se constitui în mod legal completul de judecată pentru soluţionarea contestaţiilor formulate de inculpaţii, întrucât în cauză judecători de drepturi şi libertăţi au fost doamnele judecător R şi M (ultima delegată la Curtea de Apel .... începând cu data de 9.07.2020), doamna judecător E este în concediu de odihnă, iar singurul judecător compatibil la nivelul secţiei penale este doamna judecător C.

În aceste condiţii, în baza art. 68 alin. 91 din Codul de procedură penală, având în vedere faptul că nu poate fi format completul de doi judecători pentru soluţionarea contestaţiei în cadrul secţiei penale a Tribunalului ..., se va desemna Tribunalul .... – Secţia penală, pentru a soluţiona dosarul penal nr. ......., având ca obiect contestaţia formulată de inculpaţii I1 şi I2 împotriva încheierii de Cameră de Consiliu nr.......din data de ......a Judecătoriei ........, prin care s-a constatat legalitatea şi temeinicia măsurii arestării preventive, măsură care a fost menţinută.

În baza art.275 alin.3 din Codul de procedură penală, cheltuielile judiciare avansate de stat rămân în sarcina acestuia.

**PENTRU ACESTE MOTIVE**

**ÎN NUMELE LEGII**

**D I S P U N E**

În temeiul art.68 alin.8, raportat la art.64 alin.4 Cod procedură penală, admite cererea de abţinere formulată de doamna judecător R din cadrul Tribunalului ...., Secţia penală.

În temeiul art. 68 alin.91 Cod de procedură penală, desemnează Tribunalul .... – Secţia penală, pentru a soluţiona dosarul penal nr......având ca obiect contestaţia formulată de inculpaţii I1 şi I2 împotriva încheierii de Cameră de Consiliu nr.....din ....a Judecătoriei ..............

În baza art.275 alin.3 Cod de procedură, penală cheltuielile judiciare avansate de stat rămân în sarcina acestuia.

Definitivă.

Pronunţată în şedinţă publică azi, ......

**PREŞEDINTE GREFIER**

A1005 .............................