Cod ECLI ECLI:RO:…..

**R O M A N I A**

**CURTEA DE APEL ..... - SECŢIA .....**

**DOSAR NR. ……**

**DECIZIA PENALĂ NR. …**

Şedinţa publică din …

Curtea constituită din:

**PREŞEDINTE: J**

**JUDECĂTOR: A1001**

**GREFIER: G**

**Ministerul Public – Parchetul de pe lângă Curtea de Apel ..... a fost reprezentat de procuror P.**

Pe rol se află soluţionarea cauzei penale având ca obiect apelul declarat de contestatorul **X** împotriva sentinţei penale nr. ….. pronunţată de Judecătoria ….. ..... în dosarul nr. …..

La apelul nominal făcut în şedinţă publică a răspuns apelantul-contestator X, personal.

Procedura de citare este legal îndeplinită.

S-a făcut referatul cauzei de către grefierul de şedinţă care învederează că au fost depuse de contestator motivele cererii şi că a fost ataşat dosarul nr. ….. al Judecătoriei ............

**Apelantul-contestator X** depune la dosar concluzii scrise.

Nefiind cereri prealabile de formulat şi excepţii de invocat, Curtea acordă cuvântul în dezbateri.

**Apelantul-contestator X** solicită să fie avute în vedere înscrisurile aflate la dosar şi că potrivit Legii nr. 448/2006 are dreptul să fie scutit de taxele judiciare, fiscale.

**Reprezentantul Ministerului Public** solicită respingerea apelului ca nefondat întrucât, în mod corect, instanţa de fond a respins contestaţia ca inadmisibilă, motivele invocate necircumscriindu-se cazurilor prevăzute de art. 426 C.p.p.

**CURTEA**

Deliberând asupra apelului, constată următoarele:

Prin sentinţa penală nr…. ….06.2016 pronunţată de Judecătoria...... ....., a fost respinsă ca inadmisibilă contestaţia în anulare formulată de petentul X, împotriva sentinţei penale nr…… a Judecătoriei ............

A fost obligat petentul la 30 lei cheltuieli judiciare statului.

S-a reţinut că petentul X a formulat contestaţie în anulare împotriva sentinţei penale nr….. a Judecătoriei ..........., prin care a fost respinsă ca inadmisibilă cererea de revizuire formulată de petent .

Prima instanță a constatat că este inadmisibilă contestaţia în anulare declarată împotriva hotărârilor prin care nu s-a soluționat fondul cauzei.

Împotriva acestei sentinţe a formulat **apel** petentul X, reiterând motivele invocate în fața primei instanțe.

**Analizând actele şi lucrările dosarului ce i-a fost prezentat, Curtea constată că, în speţă, apelul cu care a fost sesizată este nefondat,** în mod just prima instanță reținând că este inadmisibilă contestația în anulare declarată împotriva sentinţei penale nr…… a Judecătoriei ........... , întrucât această hotărâre nu conţine o rezolvare a fondului cauzei , astfel că nu poate fi supusă căilor extraordinare de atac.

Faţă de aceste considerente, în baza art.421 pct.1 lit.b C. pr. pen. va respinge apelul ca nefondat, iar în temeiul art.275 alin.2 C. pr. pen. va obliga contestatorul la plata cheltuielilor judiciare avansate de stat.

PENTRU ACESTE MOTIVE

ÎN NUMELE LEGII

DECIDE:

Respinge ca nefondat apelul declarat de apelantul contestator **X** împotriva sentinţei penale nr. …. pronunţată de Judecătoria ..........., în dosarul nr. …..

Obligă pe apelantul contestator la plata sumei de 200 leiacheltuieli judiciare către stat.

Definitivă.

Pronunţată în şedinţă publică, azi …..

PREŞEDINTE, JUDECĂTOR,

J A1001

GREFIER,

G

Red………