**HOT. 16** **COD** **A1008**

**Dosar nr. ................**

R O M Â N I A

CURTEA DE APEL .........................

SECŢIA .........................

**SENTINŢA NR. .....................**

**Şedinţa publică din data de ..............................**

Instanţa constituită din:

Preşedinte A1008

Grefier ...................

Ministerul Public – Parchetul de pe lângă Curtea de Apel ............... –

reprezentat de procuror .......................

Pe rol, judecarea contestaţiei la executare formulată de condamnatul **B** împotriva sentinţei penale nr. ......... din data de .......... pronunţată de Curtea de Apel .......... în dosarul nr. .............

La apelul nominal, făcut în şedinţa publică, se prezintă avocat desemnat din oficiu A1 pentru condamnatul contestator B, lipsă fiind condamnatul contestator.

Procedura de citare este legal îndeplinită.

Se face referatul cauzei de către grefierul de şedinţă, după care:

Instanţa învederează că a fost înaintată o adresă din partea contestatorului condamnat B prin intermediul Penitenciarului .......... prin care arată că nu a formulat cererea din acest dosar, nu şi-o menţine şi că solicită judecata în lipsă.

Nefiind alte cereri sau excepţii de invocat, aşa cum au precizat avocatul contestatorului condamnat şi procurorul, instanţa acordă cuvântul la dezbateri.

*Avocat A1*, pentru contestatorul condamnat B, având cuvântul, solicită a se lua act de poziţia exprimată de către contestator şi a se face aplicarea art. 6011 din Codul de procedură penală.

*Procurorul*, având cuvântul, solicită a se lua act că cel în cauză nu a formulat această contestaţie.

Declarând închise dezbaterile, instanţa rămâne în pronunţare.

După deliberare,

**CURTEA**

Asupra contestaţiei la executare formulată în cauză, constată următoarele:

Prin sentinţa penală nr. ........ din data de ............. pronunţată de Curtea de Apel ........, în temeiul art. 598 alin. 1 lit. c Cod de procedură penală a fost admisă contestaţia la executare privind pe condamnatul B.

A fost lămurit dispozitivul sentinţei penale nr. ....../.......... a Curţii de Apel ...... în sensul că: a fost recunoscută şi pusă în executare sentinţa nr. ......./....... pronunţată în dosarul nr. ......./........ de Audienţa Provincială din ............, Secţia ..........., în procedura simplificată ..../....... a Judecătoriei de Instrucţie ........ - ........, integral, prin care persoana transferabilă B a fost condamnată la pedeapsa de 4 ani închisoare (1.460 de zile), cu executare în regim de detenţie, pentru săvârşirea, în calitate de autor, a unei infracţiuni de tâlhărie prin întrebuinţarea de violenţă, prev. de art. 237 şi art. 242 alin. 1 din Codul penal spaniol, ce îşi găseşte corespondent în art. 233 alin.1 din Codul penal român (în loc de recunoaşte şi pune în executare sentinţa nr. ......../......... pronunţată în dosarul nr. ......./.......... de Audienţa Provincială din ........., Secţia ......, în procedura simplificată ...../...... a Judecătoriei de Instrucţie ..... - ........, integral, prin care persoana transferabilă B a fost condamnată la pedeapsa de 4 ani închisoare (1.490 de zile), cu executare în regim de detenţie, pentru săvârşirea, în calitate de autor, a unei infracţiuni de tâlhărie prin întrebuinţarea de violenţă, prev. de art. 237 şi art. 242 alin. 1 din Codul penal spaniol, ce îşi găseşte corespondent în art. 233 alin.1 din Codul penal român).

S-a dedus din pedeapsa totală de 4 ani închisoare (1460 de zile), perioada arestării preventive de 677 de zile, rămânând de executat un rest de 783 de zile începând cu ........... (în loc de deduce din pedeapsa totală de 4 ani închisoare (1490 de zile), perioada arestării preventive de 677 de zile, rămânând de executat un rest de 813 de zile începând cu ..............).

Au fost anulate formele de executare emise în baza sentinţei penale nr. ...../......... a Curţii de Apel .......... şi s-a dispus emiterea unora noi conform prezentei sentinţe, la data rămânerii definitive a acesteia.

În temeiul art. 275 alin. 3 Cod de procedură penală, cu privire la cheltuielile judiciare avansate de către stat, s-a dispus să rămână în sarcina acestuia. Onorariul apărătorului desemnat din oficiu pentru condamnat, avocat A2, în cuantum de 130 de lei, s-a dispus a se avansa din fondurile MJR în contul Baroului .............

Împotriva acestei sentinţe penale s-a formulat contestaţie la executare, însă prin adresa înaintată de către contestatorul condamnat B, prin intermediul Penitenciarului .........., acesta a arătat că nu a formulat el cererea din prezentul dosar şi nici nu şi-o menţine (fila 14 ds.).

Faţă de această situaţie expusă anterior, Curtea, va lua act că, contestatorul condamnat B nu a formulat contestaţie la executare împotriva sentinţei penale nr. ...... din data de ......... pronunţată de Curtea de Apel ........ – secţia ............. în dosarul nr. ...................

În baza art. 275 alin. 3 Cod de procedură penală cheltuielile judiciare avansate de către stat în apel vor rămâne în sarcina acestuia.

În baza art. 275 alin. 6 Cod de procedură penală, onorariul apărătorului desemnat din oficiu pentru contestator, av. A1 (delegaţie pentru asistenţă judiciară obligatorie nr. ........../........), în cuantum de 130 de lei, va rămâne în sarcina statului şi se va avansa din fondurile M.J.R. în contul Baroului ................

**PENTRU ACESTE MOTIVE**

**ÎN NUMELE LEGII**

**HOTĂRĂŞTE:**

Ia act că, contestatorul condamnat **B** nu a formulat contestaţie la executare împotriva sentinţei penale nr. ..... din data de ............. pronunţată de Curtea de Apel .......... – secţia .......... în dosarul nr. .................

În baza art. 275 alin. 3 Cod de procedură penală cheltuielile judiciare avansate de către stat în apel rămân în sarcina acestuia.

În baza art. 275 alin. 6 Cod de procedură penală, onorariul apărătorului desemnat din oficiu pentru contestator, av. A1 (delegaţie pentru asistenţă judiciară obligatorie nr. ......./.........), în cuantum de 130 de lei, rămâne în sarcina statului şi se avansează din fondurile M.J.R. în contul Baroului ...............

Cu drept de contestaţie în termen de 3 zile de la comunicare.

Pronunţată în şedinţă publică, azi, ....................

**Preşedinte, Grefier,**

A 1008

Red.: A1008

Tehnored.: ..........

5 ex./.................